ЎЗБЕКИСТОННИНГ ИНСОН ҲУҚУҚЛАРИ СОҲАСИДАГИ СИЁСАТИ\nИнсон ҳуқуқлари ҳамда эркинликлари масалаларига оид Ўзбекистон Республикаси сиёсатининг асосий принциплари ва йуналишлари\nМустақиллик ва инсон хуқуқлари\nЎзбекистон Республикаси 1991 йил 31 августда ўз давлат мустақиллигини эълон қилгач, асосий давлат институтларини ҳокимиятнинг қонун чиқарувчи, ижро этувчи ва суд хокимиятига бўлиниши принципи асосида шакллантиришга киришди. Ижтимоий-иқтисодий ва сиёсий-ҳуқуқий муносабатларни самарали ривожлантириш мақсадида инсон ҳуқуқлари ҳамда эркинликларини ҳимоя қилиш миллий тизимини умумэътироф этилган халқаро ҳуқуқ принциплари ва нормаларига мослаштириш зарурати пайдо бўлди. Бунга қуйидаги омиллар сабаб бўлди:\nбиринчидан, Ўзбекистон ички ва ташки сиёсатни олиб боришда ўзининг истиқлол ва тараққиёт йўлини танлади;\nиккинчидан, Ўзбекистон Республикаси универсал халқаро ташкилотларга, жумладан, улар орасида энг асосийси ҳисобланган БМТ ва унинг ихтисослаштирилган муассасаларига ҳамда етакчи минтақавий халқаро ташкилотларга аъзо бўлди ва уларнинг ишида фаол қатнашиб келмоқда;\nучинчидан, Ўзбекистон Республикаси инсон ҳуқуқлари соҳасидаги асосий халқаро ҳужжатларга, энг аввало, БМТнинг олтита асосий халқаро шартномаларига қўшилди.\nМустақиллик йиллари мобайнида Ўзбекистон Республикасининг инсон ҳуқуқлари соҳасидаги давлат сиёсатининг асосий принциплари шаклланди, улар сирасига қуйидагилар киради:\n1. Демократиянинг ва инсон ҳуқуқларининг умумэътироф этилган принципларига, ўзининг халқаро мажбуриятларига садоқат.\n2. Инсон ҳуқуқларини ҳимоя қилишда миллий манфаатлар устуворлиги.\n3. Инсон ҳуқуқлари соҳасидаги халқаро хамкорликни миллий манфаатлардан келиб чиққан ҳолда ривожлантириш.\n4. Демократик ислоҳотларни аста-секин ва босқичма-босқич амалга ошириш.\nЎзбекистонда инсон ҳуқуқлари соҳасидаги халқаро стандартларни ушбу принципларга таянган ҳолда жамият ҳаётига, фуқароларнинг ва давлат хизматчиларининг онгига сингдириш бўйича кенг кўламли ишлар бошланди.\nТаъкидлаш жоизки, Ўзбекистон инсон ҳуқуқларини ҳимоя қилиш тизими ва механизмларини бирон-бир давлатга ёки халқаро ташкилотга яхши кўриниш учун ривожлантирмади. Инсон ҳуқуқлари соҳасидаги халқаро мажбуриятларни бажариш ва демократик ҳуқуқий давлат барпо этиш мустақил Ўзбекистоннинг асосий вазифасига айланган эди.\nИнсон ҳуқуқларига оид қонунлар\nМустақиллик йиллари давомида Ўзбекистон Республикаси Олий Мажлиси томонидан 7 конституциявий қонунлар, 16 та кодекс ва инсон ҳуқуқларига оид 600 дан зиёд қонунлар қабул қилинди. Асосий қонун хужжатлари орасида қуйидагиларни алохида кўрсатиб ўтиш мумкин:\nЎзбекистон Республикасининг Конституцияси, «Ўзбекистон Республикаси Олий Мажлисининг Инсон хуқуқлари бўйича вакили (Омбудсман) тўғрисида»ги, «Оммавий ахборот воситалари тўғрисида»ги, «Ахборот олиш кафолатлари ва эркинлиги тўғрисида»ги, «Журналистларнинг касбий фаолиятини ҳимоя қилиш тўғрисида»ги, «Нодавлат нотижорат ташкилотлар тўғрисида»ги, «Аёллар учун қушимча имтиёзлар тўғрисида»ги, «Сиёсий партиялар тўғрисида»ги, «Ўзбекистон Республикаси Конституциявий суди тўғрисида»ги, «Фуқароларнинг ҳуқуқлари ва эркинликларини бузувчи хатти-ҳаракатлар ва қарорлар устидан судга шикоят қилиш тўғрисида»ги, «Фуқаролар мурожаатлари тўғрисида»ги, «Фуқаролар сайлов ҳуқуқларининг кафолатлари тўғрисида»ги, «Адвокатура тўғрисида»ги, «Бола ҳуқукларининг кафолатлари тўғрисида»ги, «Одам савдосига қарши курашиш тўғрисида»ги қонунлар ва бошқалар.\nҲозирги кунда инсон ҳуқуқларига оид қонун ҳужжатлари тизими шаклланган бўлиб, у шахсий, сиёсий, иқтисодий, ижтимоий ва маданий ҳуқуқлар тўғрисидаги қонунларни ўз ичига олади.\nКонституция ва инсон ҳуқуқлари. Инсон ҳуқуқларига оид қонун хужжатларининг асоси ва пойдеворини Ўзбекистон Республикаси Конституцияси ташкил этади.\nИнсон хуқуқлари умужаҳон декларацияси — бу давлатлар инсон хуқуқлари ва эркинликлари соҳасида эришилган тараққиётни баҳолаши мумкин бўлган ўзига хос юридик эталон. Инсон ҳуқуқлари умумжаҳон декларацияси мавжуд мақсадлар ва принциплар ўзининг умумийлиги ва универсаллиги боис кўп давлатларнинг конституцияларида ва миллий қонунларида ўз ифодасини топгани тасодиф эмас. XXI аср бошида у халқаро одат ҳуқуқининг умумэътироф этилган нормасига айланди.\nМустақиллик эълон қилингач, Ўзбекистон парламенти Инсон ҳуқуқлари умумжаҳон декларациясига алоҳида аҳамият бериб, уни биринчи халқаро шартнома сифатида ратификация қилди. Бу билан инсон ҳуқуқлари ҳамда эркинликлари халқаро каталогини ўзининг ташқи ва ички сиёсатининг устувор йуналиши сифатида мустаҳкамлади.\nМустақил Ўзбекистоннииг 1992 йил 8 декабрда қабул қилинган Конституцияси мамлакатимизда инсон ва фукаро ҳуқуқлари ҳамда эркинликларини ҳимоя қилишнинг юридик кафолати ҳисобланади.\nИнсон ҳуқуқлари ҳамда эркинликларига оид халқаро принциплар ва нормаларга содиқ бўлган Ўзбекистон суверен, демократик ҳуқуқий ва дунёвий давлат сифатида, энг аввало, Конституциясининг учдан бир қисмидан зиёдини инсон ҳуқуқлари ва эркинликларини ҳимоя қилиш масалаларига бағишлаб, уларнинг устуворлигини конституциявий тарзда мустаҳкамлаб қўйди ва илгари инсон ҳуқуқларига нисбатан давлат манфаатлари устуворлиги принципига барҳам берди.\nЎзбекистон халқини 130 дан зиёд этник гуруҳ вакиллари ташкил этадилар. Биз учун шуниси ғоятда муҳимки, Конституция инсон ва фуқаронинг жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан катъи назар, барчанинг қонун ва суд олдида тенглигини ҳамда ҳуқуқ ва эркинликларининг тенглигини кафолатлайди.\nШу билан бирга, Ўзбекистон Конституцияси ҳақикатдан ҳам фикрни, ғоялар ва мулоҳазаларни эркин ифодалаш ва ёйиш ҳуқуқини, ижод, матбуот эркинлиги, ахборот узатиш ва уни тарқатиш эркинлигини кафолатлайди. Мамлакатда 1000 га яқин оммавий ахборот воситалари фаолият кўрсатиб келмоқда. Мустақил газета ва журналлар, телевизион кўрсатувлар ва радиостанциялар мавжуд. Газета ва журналлар 12 тилда, яъни ўзбек, рус, қорақалпок, тожик, қозоқ, инглиз, корейс ва бошқа тилларда чоп этилади.\nФуқароларнинг таълим олиш ҳуқуқи Конституцияда алоҳида модда билан мустаҳкамлаб қўйилган. Бепул таълим олиш билан биргаликда, тўлов асосида таълим олиш имконияти ҳам давлат томонидан кафолатланган. Ўзбекистонда 62 та олий ўқув юрти, 11000 та мактаб ишлаб турибди. Таълим олишга ва маърифатга интилиш ўзбек халқининг ўзига хос хусусиятларидан бири.\nХусусий мулкнинг Конституцияда мустаҳкамлаб қўйилиши ҳам ғоят муҳим аҳамият касб этади. Илгари рад этилган бу нарса бугунги кунда Ўзбекистон Республикасида инсоннинг ажралмас ҳуқуқи, фаровонлигининг табиий манбаи, иқтисодий ва шахсий мустақиллигининг кафолати сифатида тан олинади ва кафолатланади. Мулк дахлсиз бўлиб, ҳеч ким ўз мулкидан ўзбошимчалик билан маҳрум этилиши мумкин эмас, мулк фақат суд қарорига асосан эгасининг иродасига карши бўлиб қўйилиши мумкин. Ўзбекистон Конституциясида хусусий мулк давлат мулки билан бир қаторда ҳимоя қилиниши туғрисидаги тубдан янги ва муҳим ҳуқуқий норма ва ҳар бир шахсга мулкка эга бўлиш, унга эгалик қилиш, ундан фойдаланиш ва уни ўз ихтиёри билан тасарруф қилиш ҳуқуқи мустаҳкамлаб кўйилди.\nКонституция меҳнат қилиш эркинлигини эътироф этган ҳолда, фуқароларни мажбурий меҳнатга жалб қилишни тақиқлайди, давлат эркин касб танлаш ҳуқуқини беради. Ишсизлар учун қулай шароит яратиб бериш, уларни касбий қайта тайёрлаш, ишга жойлаштириш давлат зиммасидадир.\nАёлларнинг сиёсатда иштирок этиш ҳуқуқига оид замонавий қонунчилик базаси уларни эркаклар билан бир қаторга қўйди. Бизнинг парламентимиз аъзолари, ҳокимлар, ҳоким уринбосарлари, вазирлар уринбосарлари орасида аёллар фаолият кўрсатмоқда, 200 дан зиёд хотин-қизлар нодавлат нотижорат ташкилотлари фаолият кўрсатмоқда. Бироқ, уларнинг парламентда, ҳукуматда ва суд тизимида етарли даражада иштирокини таъминлаш учун ҳали кўп ишлар қилиниши лозим.\nЎзбекистон давлат сиёсати миллатчилик, ирқчилик, геноцид, халкдарни мажбурий кўчириш ёки чиқариш, бошқа халқларни камситиш ва ассимиляция қилиш сиёсатини бутунлай инкор этади.\nЎзбекистон халқига илдизи анъанавий турмуш тарзига бориб тақаладиган жамоавий ижтимоий тузилиш тарихан хос, бу нафақат оила манфаатларининг устуворлигида, аҳолининг ҳаёт фаолияти жамоавий турмуш тарзига содиқлигида намоён бўлади, балки, жамиятнинг бутун ижтимоий таркибига ҳам таъсир кўрсатади. Ишлаб чиқариш ва меҳнатни ташкил қилишнинг амалдаги кўплаб шакллари жамоа хусусиятларига эга. Миллий демократик институт бўлмиш маҳалла ҳам ана шундай ижтимоий институт ҳисобланади.\nЎзбекистоннииг ўзини ҳам фаровон ва муносиб ҳаёт кечириш учун ўзаро ҳурмат ва ғамхўрлик бўлиши шарт бўлган муайян жамоа деб ҳисоблаш мумкин. Шунинг учун Ўзбекистон бозор иқтисодига ўтишда ўзи учун танлаб олган йўл муаяйн даражада миллий-тарихий турмуш тарзини, фикрлаш тарзини, миллий урф-одатлар ва маҳаллий анъаналарни эътиборга олиш билан боғлиқ.\nШундай қилиб, ҳозирги пайтда Ўзбекистонда инсон ҳуқуқларини ҳимоя қилиш учун конституциявий ва зарур қонунчилик асослари яратилган.\nИнсон ҳуқуқлари бўйича халқаро шартномаларнинг миллий қонунчиликка имплементация қилиниши\nМустақилликнинг илк йилларидаёк, Ўзбекистон халқаро ташкилотларнинг иштирокисиз ва инсон ҳуқуқларига оид асосий халқаро ҳужжатларга кўшилмай туриб, демократик ҳуқуқий давлатни барпо этиш мумкин эмаслигини англаб етди. Ҳозирги кунда Ўзбекистон бу соҳада 70 та асосий халқаро ҳужжатга кўшилгап. Булар — Инсон ҳуқуқлари умумжаҳон декларацияси, Бола ҳуқуқлари тўғрисидаги конвенция, Женева конвенциялари ва уларга қўшимча протоколлар, Аёлларга нисбатан камситишнинг барча шаклларига барҳам бериш тўғрисидаги конвенция, Фуқаролик ва сиёсий ҳуқуқлар тўғрисидаги халқаро пакт, Иқтисодий, ижтимоий ва маданий ҳуқуқлар туғрисидаги халқаро пакт, Ирқий камситишнинг барча шаклларига барҳам бериш тўғрисидаги конвенция, Қийноқ, ҳамда муомала ва жазолашнинг шафқатсиз, инсонийликка зид ёки қадр-қимматни камситувчи турларига қарши конвенция, Янги Европа учун Париж Хартияси ва бошқалар.\nЎзбекистон Республикаси халқаро мажбуриятларни ўз зиммасига олиб, уларнинг бажарилиши юзасидан вақтида ҳисобот беради. 1998 йиддан бошлаб Ўзбекистон БМТнинг тегишли қўмиталарига мунтазам равишда миллий маърузаларини юбормокда. Мустақиллик йиллари давомида конвенция ва пактларнинг бажарилиши хақида 30 га яқин миллий маърузалар юборилган.\nЎзбекистон инсон ҳуқуқларига оид халқаро ҳужжатларга қўшилиш сиёсатини давом эттираётганини таъкидлаш жоиз. 2008 йилда парламент томонидан Халқаро меҳнат ташкилотининг иккита конвенцияси, яъни «Ишга қабул қилиш учун минимал ёш туғрисида»ги 138-конвенция ҳамда «Болалар меҳнатининг энг оғир шаклларини тақиқлаш ва зудлик билан барҳам бериш туғрисида»ги 182-конвенция ва бошқа халқаро ҳужжатлар ратификация қилинди.\nЎзбекистон Республикасида қонун ҳужжатлари базасини яратиш билан баробар инсон ҳуқуқлари ва эркинларини ҳимоя қилиш механизмларини институционал расмийлаштиришга қаратилган улкан ишлар олиб борилди. Ушбу жараёнда давлат асосий ташаббускор бўлиб иштирок этганини таъкидлаш жоиз. БМТнинг Инсон ҳуқуқлари бўйича Иккинчи жаҳон конференциясининг (1993 йил, Вена) ҳар бир мамлакатда инсон ҳуқуқлари бўйича миллий институтлар тузиш туғрисидаги даъватига биноан Ўзбекистонда қуйидаги демократик институтлар ташкил этилди:\n1.Ўзбекистон Республикаси Конституциявий суди;\n2.Ўзбекистон Республикаси Олий Мажлисининг Инсон ҳуқуқлари бўйича вакили (Омбудсман);\n3.Инсон ҳуқуқлари бўйича Ўзбекистон Республикаси миллий маркази;\n4.Ўзбекистон Республикаси Президенти ҳузуридаги Амаддаги қонунчиликни мониторинг қилиш институти;\n5.Ўзбекистон Республикаси Олий Мажлиси Қонунчилик палаласининг демократик институтлар, нодавлат ташкилотлар ва фуқароларнинг ўзини ўзи бошқариш органлари бўйича қўмитаси.\nДавлат ҳокимият турли тармоқлари ваколатларининг бўлинишини таъминлашга қаратилган сиёсат олиб бормоқда. Ихтисослаштириш соҳалари бўйича алоҳида дифференциялаш, айниқса, суд тизимига хос. Ўзбекистонда Конституциявий суддан ташқари умумий ва хўжалик судлари ҳам тузилган.\nЎзбекистонда инсон ҳуқуқлари ҳамда эркинликларини ҳимоя қилиш давлат тизимидан ташқари, ҳуқуқни ҳимоя қилиш билан шуғулланадиган ноҳукумат ташкилотларни ривожлантиришга катта эътибор қаратилган. Улар сирасига «Ижтимоий фикр» жамоатчилик фикрини ўрганиш маркази, Судьялар ассоциацияси, Адвокатлар палатаси, Мустақил номзодларни қўллаб қувватлаш маркази, Хотин-қизлар қўмитаси ва бошқаларни киритиш мумкин. Умуман, мамлакатда 6100 дан зиёд ноҳукумат ташкилотлар рўйхатга олинган.\nИнсон ҳуқуқлари соҳасида ахборот-маърифий фаолият ва таълим. Инсон ҳуқуқлари таълими бўйича БМТ ўн йидлиги доирасида инсон ҳуқуқлари ҳақидаги билимларни ошириш мақсадида Ўзбекистонда миллий институтлар ва нодавлат ташкилотлар турли халқаро ташкилотлар билан биргаликда кенг кўламли ахборот-маърифий ишларни амалга оширмоқда. Ҳар йили Ўзбекистонда инсон ҳуқуқлари таълими соҳасидаги долзарб муаммолар ва бу соҳадаги асосий халқаро стандартларга оид 100 дан зиёд семинарлар, тренинглар, ўқув курслари ва маърузалар ўтказилади.\nЎзбекистоннинг барча мактаблари ва олий ўкув юртларида, жумладан, Жаҳон иқтисодиёти ва дипломатия университети ҳузуридаги ЮНЕСКОнинг Инсон ҳуқуқлари, тинчлик, демократия, бағрикенглик ва ўзаро тушуниш кафедрасида «Инсон ҳуқуқлари» ўқув курси киритилган.\nБундан ташқари, давлат институтлари ахборот-маърифий соҳага оид илмий нашрлар бўйича ҳам ишлар олиб борилмоқда. Ўзбекистондаги инсон ҳуқуқлари билан шуғулланадиган барча вазирлик ва идоралар саҳифаларида ушбу масала устувор аҳамият касб этувчи ўз босма нашрларига эгадирлар. Умуман, инсон ҳуқуқлари масаласи 20 дан зиёд ихтисослаштирилган юридик газеталарда ва 5 та журналда ёритилади. Инсон ҳуқуқлари бўйича миллий марказда ўзбек, рус ва инглиз тилларида чоп этиладиган «Демократлаштириш ва инсон ҳуқуқлари» ҳамда «Ижтимоий фикр. Инсон ҳуқуқлари» журналлари етакчи нашрлардан ҳисобланади.\nЎзбекистонда инсон ҳуқуқларига оид плакатлар, китоблар, брошюралар мунтазам равишда нашр этилади.\nХотин-қизлар, болалар, диндорлар, қамокда сақланаётганлар ва ННТ вакиллари аҳолининг инсон ҳуқуқлари соҳасида фаол иш олиб бориладиган асосий қатламларидир.\nЎзбекистон Ресиубликасида сўнгги йиллар давомида ижтимоий сиёсатни олиб боришда аёллар ва болаларга алоҳида эътибор берилмоқда. Хусусан, 1999 йил — Аёллар йили, 2000 йил – Соғлом авлод, 2001 йил — Она ва бола йили, 2002 — Қарияларни қадрлаш, 2003 йил — Маҳалла, 2004 йил — Меҳр ва мурувват йили, 2005 йил — Сиҳат-саломатлик йили, 2006 йил — Ҳомийлар ва шифокорлар, 2007 йил — Ижтимоий ҳимоя, 2008 йил — Ёшлар 2009 йил - Қишлоқ тараққиёти ва фаровонлиги, 2010 йил — Баркамол авлод, 2011 йил — Кичик биснес ва хусусий тадбиркорлик, 2012 — Мустаҳкам оила, 2013 - Обод турмуш йили деб эълон қилинди. Шу давр ичида давлат томонидан аёлларни, оналик ва болаликни муҳофаза этишга қаратилган бир қатор қонуний чоралар қабул қилинди.\nБундан ташқари, Ўзбекистондаги ННТлар фаолиятида аёлларнинг фаол иштирок этиши кузатилмоқда. Мамлакатда рўйхатга олинган ННТларнинг ярмидан зиёди аёллар масалалари билан шуғулланади ёки аёллар томонидан бошқарилади.\nШунингдек, Ўзбекистондаги фуқаролик мулоқотида диндорлар ҳам алоҳида ўринга эга. Давлат тузилмалари турли диний конфессиялар вакиллари билан доимий алоқада, уларни рўйхатга олиш ва фаолиятини амалга ошириш бўйича маслаҳатлар берилади. Турли диний конфессиялар ўртасида ҳам мунтазам равишда мулоқотлар олиб борилади.\nИнсон ҳуқуқлари соҳасида сўнгги йилларда диндорлардан ташқари, турли тоифадаги қамоқда сақланаётганлар: аёллар, эркаклар, ўсмирлар алоҳида эътиборни жалб қилиб келмоқда. «Болаларни қутқаринг» ноҳукумат хайрия ташкилоти ва БМТ Болалар фонди (ЮНИСЕФ) томонидан болалар колонияларида инсон ҳуқуқлари соҳасида укув машғулотлари бўйича бир қатор акциялар олиб борилди.\nННТлар фуқаролик жамиятини барпо этишда йилдан-йилга давлатнинг муҳим ҳамкорига айланиб бормоқда. ННТларни уқитиш бўйича семинарлар ва тренинглар ўтказиш уларнинг давлат тузилмалари билан алоқаларини мустаҳкамлади, инсон ҳуқуқлари бўйича мониторинг олиб бориш, муқобил ҳисоботлар ва маърузалар тузиш ва ёзиш бўйича куникмаларга эга бўлиш имкониятини яратиб берди.\nИжтимоий хаётнинг барча соҳаларини давлат тасарруфига олиш совет империясининг асосий хусусияти эди. Давлат бутун жамиятни қамраб олган эди. Аслида эса, жамият — давлатдан кенгдир. Давлат— жамият маҳсули, ижтимоий тараққиёт натижаси.\n«Фуқаролик жамияти» атамаси кенг ва тор маънода қўлланилади. Кенг маънода, фуқаролик жамияти давлат ва унинг тузилмалари томонидан бевосита қамраб олинмаган қисмини, яъни давлатнинг «вақти етмайдиган» барча нарсани ўз ичига олади.\nТор, асл маънода фуқаролик жамияти ҳуқуқий давлат билан узвий боғлиқ, улар бир-бирисиз мавжуд бўлолмайди. Фуқаролик жамияти бозор ва демократик ҳуқуқий давлат шароитида эркин ва тенг ҳуқуқли индивидлар ўртасидаги ўзаро хилма-хил муносабатларни англатади.\nФуқаролик жамияти асосан қуйидан шаклланади, у юксак маънавиятга, маърифатга, таълимга, адолатга интилиш хос бўлган халқимизнинг менталитетига асосланади. Биз халқимизнинг ахлоқий қадриятлари билан уйгунлашиб кетадиган демократияга асосланган фуқаролик жамиятини барпо этишга интиламиз.\nЎзбекистон Республикаси умуминсоний қадриятларни ва демократик фуқаролик жамияти принципларини: хоҳиш-иродани эркин ифодалаш, камчиликнинг кўпчиликка бўйсуниши, барча фуқароларнинг тенг ҳуқуқлилиги, жамият ва давлат бошқарувида тенг ҳуқуқли иштирок этишини эътироф этади. Шунингдек, қуйидаги иккиламчи принципларни ҳам санаб ўтиш мумкин: давлат асосий органларининг сайлаб қўйилиши, уларнинг сайловчилар олдида ҳисобдорлиги, тайинлаш йули билан шакллантириладиган давлат органларининг сайланадиган органларга ҳисобот бериши ва бошқалар.\nСанаб ўтилган барча принциплар Ўзбекистон Конституциясида ва қонунларида мустаҳкамлаб қўйилган, бироқ бу принципларни амалга оширишда ўзимизга хос хусусиятлар мавжуд.\nБиринчидан, бизнинг шароитимизда фуқаролик жамиятининг шаклланиши ва ривожланишининг умумэътироф этилган принциплари аста-секин ва босқичма-босқич амалга оширилади. Анъаналарга таяниш, янгиларини қарор топтириш билан биргаликда улардан моҳирона фойдаланиш демократик ўзгаришлар даврида жамиятнинг барқарорлигини таъминлайди.\nИккинчидан, фуқаролик жамиятини барпо этишнинг муҳим шарти — кишиларнинг онг даражаси демократик ўзгаришлар даражасига мос бўлиши керак. Жамият демократик институтларни шакллантириш заруриятини англаб етган бўлиши лозим.\nУчинчидан, фуқаролик жамиятининг демократик институтлари халқимизнинг менталитети, урф-одатлари ва маданияти хусусиятларини акс эттириши керак. Янги фуқаролик институтларининг шаклланиши халқимизнинг қонунни ҳурмат қилиш, сиёсий муносабатларда ахлоқий, маънавий асосларнинг устуворлиги каби фазилатлари таъсирида шаклланиб келмоқда.\nБиз фуқаролик жамиятини барпо этмоқдамиз. Демак, давлатчилигимиз ривожланиб боргани сари бошқарувнинг турли хил вазифалари халқнинг ўзига, фуқароларнинг ўзини ўзи бошқариш органларига топшириб борилади. Биз шунчаки демократик фуқаролик жамиятини эмас, адолатли демократик фуқаролик жамиятинин барпо этишга интилмоқдамиз. Ўзбекистон Республикаси Президента И.А.Каримов туғри таъкидлаганидек, адолатга интилиш — халқимиз менталитетининг ўзга хос хусусияти… Адолат ғояси ижтимоий ҳаётимизнинг барча соҳаларини қамраб олмоғи даркор.\nФуқаролик жамияти билан биргаликда ижтимоий-хуқуқий давлат шаклланмоқда. Фуқаролик жамияти ҳамда ҳуқуқий давлатнинг битта умумий жиҳати мавжуд, бу шахснинг юридик ва ижтимоий ҳимояланганлиги.\nАдолатли фуқаролик жамиятнинг ва демократик ҳуқуқий давлатнинг амал қилиши учун зарур бўлган шартлардан бири ноҳукумат ташкилотлардир. Фуқаролик жамиятининг шаклланиши ноҳукумат ташкилотлар аҳамиятининг ортиб бориши ва уларнинг давлат органлари билан жипс хамкорлик қилишига боғлиқ.\nЎзбекистон Республикаси Конституцияси ва конунлари жамоат бирлашмаларини тузиш имкониятини кафолатлайди. Конституциянинг 34-моддасига биноан: «Сиёсий партияларда, жамоат бирлашмаларида, оммавий ҳаракатларда, шунингдек, ҳокимиятнинг вакиллик органларида озчиликни ташкил этувчи мухолифатчи шахсларнинг ҳуқуқлари, эркинликлари ва қадр-қимматини ҳеч ким камситиши мумкин эмас».\nЖаҳон ҳамжамиятида умумэътироф этилган терминология бўйича, ушбу тузилмалар ноҳукумат ташкилотлар деб аталади. Улар ҳукуматга қарам эмас, уларнинг даромади, агар бўлса, аъзолари ёки раҳбарлари томонидан тақсимланиб олиши мумкин эмас. Ушбу ташкилотлар ҳукумат (Биринчи) ва тадбиркорлар (Иккинчи) секторидан фарқли улароқ Мустақил (Учинчи) секторни ташкил этади. Шу билан бирга, ноҳукумат ташкилотлар миллий қонун ҳужжатларига риоя этишлари шарт ва ижтимоий ҳамда маънавий анъ-аналарга, жамият маданиятига мос бўлиши лозим.\nЎзбекистонда ноҳукумат ташкилотлар шаклланиб келаётган фуқаролик ҳодисасига айланиб бормоқда. Фуқаролар ёки юридик шахслар ташаббуси билан тузиладиган бу ўзини ўзи бошқарадиган ихтиёрий тузилмалар хилма-хиллиги билан ажралиб туради.\nБиринчидан, улар сиёсий, этник ёки диний чегаралар билан чекланмаган кенг демократик принциплар асосида фаолият кўрсатади.\nИккинчидан, ноҳукумат ташкилотлар сиёсий ёки бошқа турдаги ҳокимиятга интилиш учун восита бўлиб хизмат қилиши мумкин эмас.\nУчинчидан, ноҳукумат ташкилотлар моддий бойлик ортириш мақсадини кўзламайди.\nЎзбекистон Республикаси Президенти И.А.Каримов инсон ҳуқуқларини ҳимоя қилиш ва рағбатлантириш тўғрисида ғамхўрлик қилиш асосида жамиятнинг барқарор демократик тараққиётининг стратегик йўналишларини таъкидлаб ўтар экан, жамоат ва нодавлат тузилмаларни яратиш давр талаби, ҳаётий эҳтиёж бўлиши шартлигини кўп маротаба таъкидлади. Маҳаллий ва марказий ҳокимият ҳамда бошқарув органлари эса бу жараёнга тусқинлик қилмасдан, аксинча, ҳар томонлама кўмаклашиши керак, янги демократик ва жамоа тузилмаларининг шаклланишини рағбатлантириши лозим, токи кўпроқ инсонлар ижтимоий-сиёсий ҳаётда, фуқаролик жамиятини барпо этиш жараёнида, ҳаётимизнинг моҳиятини белгилаб берадиган қадриятлар шаклланишида иштирок этиш имкониятига эга бўлсин. Шундагина четдан кузатиш ва танқид қилишни ўзига вазифа қилиб олганлар сони камаяди.\nДемократик институтларни ривожлантиришнинг асосий маъноси — жамиятимизни барпо этишга имкон қадар кўпроқ одамларни жалб қилиш, уларни ўз тақдири, ўз келажагинипг ҳақиқий эгаларига айлантиришдан иборат.\nЎзбекистонда ноҳукумат ташкилотлар таснифи қуйидаги гуруҳларни ўз ичига олади:\nБиринчи гуруҳ. Аҳоли муайян тоифаларининг ижтимоий манфаатларини таъминлашга ихтисослаштирилгап умуммиллий тузилмалар: «Маҳалла» жамгармаси (фуқароларнинг ўзини ўзи бошқариш жамоавий-маҳаллий ҳаракатини мувофиқлаштиради); Ўзбекистон Республикаси Хотин-қизлар қўмитаси (қўмита раҳбарлари жойлардаги давлат бошқаруви тизимига киритилганлиги орқали ҳукумат тузилмалари билан барча даражада хамкорлик қилиш механизмларига эга); Ўзбекистон Республикаси Ногиронлар ассоциацияси (600 мингдан зиёд кишиларни қамраб олган); «Камолот» ёшлар ижтимоий ҳаракати; «Нуроний» фахрийлар жамғармаси.\nИккинчи гуруҳ. Ихтисослаштирилган миллий жамғармалар.\nУчинчи гуруҳ. Ижтимоий муассасалар, энг аввало, «Ижтимоий фикр» нодавлат ижтимоий фикрни урганиш маркази, Журналистларни тайёрлаш халқаро маркази.\nШундай қилиб, Ўзбекистонда ноҳукумат ташкилотлар тоифасига қуйидаги ташкилотларни киритиш мумкин:\n1. Ижтимоий, ижодий ва шахсий манфаатлар бўйича жамоат бирлашмалари.\n2. Ижтимоий аҳамиятга эга йуналишлар ва лойиҳаларни қўллаб-қувватлаш учун маблағ йиғадиган жамғармалар.\n3. Ижтимоий муассасалар — ижтимоий фикр, ижтимоий жараёнлар, нодавлат нотижорат ижтимоий хизматни таҳлил қилиш инфратузилмаси.\nНоҳукумат ташкилотлар тизимини ривожлантириш аҳоли барча ижтимоий гуруҳларининг турли хил манфаатларини аниқлаш имконини беради. Фуқаролик жамияти қанчалик ривожланган бўлса, унинг ижтимоий тузилиши шунчалик мураккаб бўлади.\n1. индивидуал эҳтиёжлар, шахсий манфаатларга кўмаклашади;\n2. ушбу эҳтиёжларни ва манфаатларни қондиришга ёрдам беради;\n3. уларнинг воситасида ўзини ташкил қилиш маъносидаги ўзини ўзи бошқариш, шунингдек, давлат бошқарувида жамоатчиликнинг иштироки амалга оширилади;\n4. давлат дастурларини ҳам, тижорат дастурларини ҳам синаб кўриш «майдони» сифатида хизмат қилади, бизнес ва сиёсат учун кадрлар тайёрлаб бериш маскани ҳисобланади.\nБугунги кунда Ўзбекистонда ноҳукумат ташкилотларнинг ривожланишида қуйидаги тенденциялар кузатилмоқда:\n1.Яримдавлат (яъни давлатнинг ташкилий, моддий-техникавий ва молиявий кўмагидан фойдаланадиган) ташкилотидан ташкилий ва моддий жиҳатдан тўлиқ мустақил ташкилотга айланиб бориши.\n1. Хотин-қизлар ва ёшлар ташкилотлари орасида ноҳукумат ташкилотлар сонининг ўсиб бориши.\n2. Ижтимоий муаммоларни ҳал қилишда давлат-ННТ тарзида ҳамкорлик алоқаларини ривожлантиришга интилиш.\n3. ННТларнинг ижтимоий лойиҳаларни амалга оширишда ва ёйишда ҳокимиятлар билан ҳамкорлик қилиши.\n4. Ноҳукумат ташкилотларнинг вазифаларини ижтимоий-маданий жиҳатдан юридик англаб олиш.\n5. Ноҳукумат ташкилотларни ассоциация тарзида бирлаштириш ва ноҳукумат ташкилотларнинг ривожланишига кумаклашиш умуммиллий жамғармасини тузиш.\nАдолатли фуқаролик жамиятини барпо этиш шароитида фуқароларнинг сиёсий жараёнда, давлат бошқарувида иштирок этишининг ҳуқуқий асосларини такомиллаштиришга алоҳида эътибор қаратиш лозим. Бунда гап, энг аввало, сиёсий партиялар, касаба уюшмалари, жамоат бирлашмалари, ёшлар ва хотин-қизлар ташкилотлари, турли хил хайрия, ижодий жамғармалар, уюшмалар ҳақида кетмокда.\nУларнинг фаолияти сунгги пайтгача сиёсий ҳаётни демократлаштиришда катта аҳамият касб этган “Жамоат бирлашмалари тўғрисида»ги қонун билангина тартибга солинган. Бироқ вақт ўтиши билан ушбу қонун давр талабларига жавоб бера олмай қолди. Шу сабабли бу бўшлиқни тўлдириш учун бир қатор янги қонунларни қабул қилиш зарурияти туғилади. Бугунги кунда Ўзбекистонда жамоат бирлашмалари, жамғармалари, уюшмаларнинг ҳуқуқларини, уларнинг жамият сиёсий тизимидаги ўрни ва аҳамиятини белгилаб берадиган қонунлар тизими мавжуд. Бу “Жамоат жамғармалари туғрисида”, “Нодавлат нотижорат ташкилотлар тўғрисида”, “Нодавлат нотижорат ташкилотлар фаолиятининг кафолатлари тўғрисида”, “Хайрия тўғрисида”ги қонунлар ва ҳоказолардир.\nАхборот-маърифий фаолият, илмий-нашрий ишлар инсон ҳуқуқлари билан шуғулланадиган миллий институтлар ва халқаро ташкилотлар ўртасидаги ҳамкорликнинг негизини ташкил этади. Ўзбекистонда демократик ҳуқуқий давлат барпо этишда кўмак кўрсатадиган асосий ҳамкорлар сирасига БМТ (БМТТД), ЮНИСЕФ, ЮНЕСКО, ЕХҲТ, К.Аденауэр ва Ф.Эберт жамрармалари, Халқаро Қизил Хоч Қўмитаси (ХҚХҚ), хорижий давлатлар элчихоналари ва ҳоказоларни киритиш мумкин.\nАхборот-маърифий фаолият соҳасида халқаро ҳамкорлик жамиятнинг турли қатламлари учун биргаликда семинарлар, тренинглар, ўқув курслари ўтказишга асосланади. Кейинги йилларда ҳамкорликнинг анъанавий йўналишларига (хотин-қизлар, болалар) янгилари ҳам қўшилди. Масалан, Ўзбекистон сиёсий раҳбариятининг хоҳиши ва иродаси туфайли давлат тузилмалари билан ноҳукумат ташкилотлар ўртасида мулоқот ўрнатилди. Қонунчилик, инсон ҳуқуқлари мониторинги ва муқобил маърузалар ёзиш масалалари бўйича бир қатор семинарлар ва тренинглар ўтказилиши бунинг ёрқин тасдиғидир. Шунингдек, турли диний конфессиялар вакиллари билан ҳам мулоқот ўрнатилган, «Ўзбекистон Конституцияси ва конфессиялараро мулоқот» деб номланган доимий семинар бундан далолат беради. Анжуман давомида давлат органларининг вакиллари диний арбобларга уларнинг эътиқод эркинлигига бўлган ҳуқуқларини тушунтиришади ва шу билан барча саволларга аниқлик киритишади.\nҲуқуқни муҳофаза қилиш органлари тизимини ислоҳ қилиш халқаро ҳамкорлик соҳасида энг муҳим йўналишлардан бири бўлди. Республиканинг барча вилоятларида Ички ишлар вазирлиги, Прокуратура ходимлари, судьялар ва адвокатлар учун «Инсон ҳуқуқлари бўйича халқаро стандартлар»га оид тренинглар ўтказилади.\nШунингдек, Ўзбекистон Республикасида содир этган жиноятлари учун жазо ўтаётган шахслар учун ахборот-маърифий фаолият соҳасида халқаро ташкилотлар билан ҳамкорлик амалга оширилмоқда. Хусусан, жазо ўташ жойларида ахлоқ тузатиш муассасалари ходимлари, махбус хотин-қизлар ва болалар учун уқув машғулотлари олиб борилади. Ўзбекистон ҳукумати Халқаро Қизил Хоч Қўмитаси (ХҚХҚ,)га қамоқхоналарга ташриф буюриш имко-ниятини берган.\nБМТ, ЮНИСЕФ, ЕХҲТ, ХҚХҚ каби халқаро ташкилотларнинг бевосита иштироки ва молиявий кўмаги билан мамлакатда инсон ҳуқуқлари масалаларига оид китоблар, дарсликлар, плакатлар, брошюралар чоп этилиши йўлга қўйилган.\nҲаёт бир жойда тўхтаб қолмаслигини, Ўбекистонда инсон ҳуқуқлари ва эркинликларини самарали ҳимоя қилиш тизимини яратиш зарурияти давлат ва жамият олдига янада мураккаб ва катта вазифаларни қўяётганини таъкидлаш жоиз. Давлат сиёсатининг янги йўналишлари ва давлат органлари, нодавлат ва халқаро ташкилотлар ўртасидаги ҳамкорликнинг янги шакллари вужудга келмоқда.\nКейинги пайтларда ҳамкорликнинг давлат органлари ўртасида ҳам, улар билан нодавлат ташкилотлар ўртасида ҳам инсон ҳуқуқлари соҳасидаги фаолиятни мувофиқлаштириш масалалари бўйича шартномалар тузиш каби ўзаро шакллари пайдо бўлди. Шундай шартномалар Омбудсман ва Конституциявий суд, Адлия вазирлиги, Ички ишлар вазирлиги, Соғлиқни сақлаш вазирлиги, Касаба уюшмалари федерацияси, Судьялар ассоциацияси ўртасида, шунингдек, Инсон ҳуқуқлари бўйича Ўзбекистон Республикаси миллий маркази ва Адлия вазирлиги, Ички ишлар вазирлиги, ННТнинг миллий ассоциацияси, Ҳуқуқий муаммоларни ўрганиш маркази ва бошқа тузилмалар ўртасида тузилган.\nЎзбекистон Республикаси Олий Мажлиси Конунчилик палатаси ва Сенатнинг инсон ҳуқуқлари ҳамда эркинликларига оид қонун лойиҳаларини тайёрлашда миллий ва хорижий экспертлар билан фаол ҳамкорлигини алоҳида таъкидлаш жоиз.


19:23Гризманн АПЛга кўчиб ўтишга тайёр 0 19:13"Барса" футболчилари Хавига мурожаат қилишди. У эса... 3 18:59Суперлига. Тур мураббийи - Миржалол Қосимов 2 18:50ПРО лига. 1-тур ОНЛАЙН НАТИЖАЛАР 20 18:49"Бавария"нинг энг қиммат трансферлари (Топ-10) 3 18:44Суперлига. Тур голи - Шаҳзод Убайдуллаев 2 18:33Тошкент шаҳар футбол ассоциациясидан Ўзбекистон терма жамоаларининг манфаати йўлида туб бурилиш 2 18:28Хави мавсум якунланганидан сўнг "Барселона"ни бошқаради 6 18:23Суперлига. Тур дарвозабони - Исломжон Абдуллаев 3 18:05Карикатура: "Ман Сити" - "Ливерпуль" ўйинига аталган карикатура 1 18:01Футбол мутахассисларини тайёрлаш маркази очилиш маросими бўлиб ўтди 0 17:48Суперлига. Еттинчи тур рамзий терма жамоаси 8 17:44Ла Лига. "Атлетико" бугунги ўйин учун қайдномасини эълон қилди 0 17:22АПЛнинг июнь ойидаги энг яхши ўйинчиси бўлиш учун даъвогарлар эълон қилинди 5 17:04Диёр Имомхўжаев: "Бугун 19:00да барча саволларга жавоб бераман" 20\nАёллар ўртасидаги Ўзбекистон Суперкубоги. "Бунёдкор-W" "Севинч"ни мағлуб этган ўйиндан гўзал ГАЛЕРЕЯ 5


Трансфер баҳоси энг кўп арзонлаган футболчилар бешлигига Месси ва Неймар ҳам киритилди\nTransfermarkt портали 2020 йилда трансфер баҳосида энг кўп пасайиш кузатилган футболчилар рейтингини эълон қилди.\nУнга кўра, баҳоси кескин пасайган футболчи «Реал» яримҳимоячиси Эден Азар бўлди. Бельгиялик 29 ёшли футболчининг трансфер нархи январь ойидан буён 60 миллион еврога пасайиб, энди 60 миллион еврони ташкил этмоқда.\nБу борада иккинчи ўринда Лионель Месси қайд этилган. «Барселона» форвардининг трансфер нархи 40 миллион еврога арзонлаб, ҳозирги пайтда 100 миллион еврони ташкил этмоқда.\nУчинчи ўриндан «Барселона»нинг яна бир ҳужумчиси Антуан Гризманн жой олган. Франциялик футболчининг ҳам трансфер баҳоси 40 миллион еврога камайиб, ҳозирда 80 миллион еврони ташкил этмоқда.\nРейтингнинг кучли бешлигига «Манчестер Сити» ҳужумкор яримҳимоячиси Раҳим Стерлинг ва «Пари Сен-Жермен» форварди Неймар ҳам киритилган. Англиялик ва бразилиялик юлдузларнинг трансфер нархи 32 миллион еврога арзонлаган.


Соқолсиз киши имомлик қилса бўладими? - Musulmonlar\nСавол: Соқолсиз киши имомлик қилса бўладими? Пайғамбар алайҳиссаломнинг суннатини барпо қилмагани учун бу масалада тараддуд пайдо бўляпти.\nЖавоб: Намоз – Ислом Динидаги энг бошда келадиган ва асосий вазифа ҳисобланади. Қулни Аллоҳга боғловчи энг буюк ибодатдир. Уни мукаммал адо қилиш охиратдаги абадий бахт-саодатга сабаб бўладиган савоб ишдир, тарк этилиши эса, Жаҳаннам азобига дучор бўлишга сабаб бўладиган гуноҳ ишдир. Шу боис, беш вақт фарз намозларни шартларига тўлиқ риоя қилинган ҳолда адо қилиш керак. Баъзи бир маълум узрлар бундан мустасно.\nЖамоат билан ўқиладиган намозлар учун билимли ва тақволи; Аллоҳ ва Расулини буйруқ ва тақиқларига диққат-эътибор билан қарайдиган имомларни ахтариш керак. Лекин, макруҳ бўлса ҳам, катта гуноҳлар қилиб юрган имомларни орқасида ҳам намоз ўқиса жоиз бўлади (ҳисобга ўтади). Чунки, Пайғамбар алайҳиссалом шундай деганлар:\n“Ла илаҳа иллаллоҳ” деганларнинг жанозаси ўқилади. “Ла илаҳа иллаллоҳ” деганларнинг орқасида намоз ўқилади.”\n«(Душман хавфи ва касаллик каби маълум узрлардан бошқа ҳолатларда) Беш вақт фарз намозларни тақводор ёки фосиқ (катта гуноҳга қўл уриб турадиган) инсонни орқасида (бўлса ҳам) жамоат билан ўқиш керак.» (ал-Жами ас-Соғир 2/45, Абу Довуд, Барр ва Фожир Имомат Боби.)\nБу ҳадислар катта гуноҳларга қўл урган инсонлар орқасида намоз ўқишга рухсат берганидан кейин, соқолсиз имом орқасида намоз ўқиш шубҳасиз жоиздир. Баъзи бир кишилар бу каби масалаларни жамоат ичида ёйиб тарқатишлари – ихтилоф ва айрилиққа сабаб бўладиган ниҳоят даражада хавф туғдирувчи иш ҳисобланади.” (Али Ризо Д. Исломий Кимлигимизни Ҳимоя Қилиш, Истанбул, 2008, 268-269-с.)\nЖамоат Имом Намоз Фожир Фосиқ


Антонио Конте “Челси” бош мураббийи этиб тайинланди\nТеглар: Футбол, Челси\nДобавлено: 05.04.2016, 15:28\nАнглиянинг “Челси” жамоаси италиялик мутахассис Антонио Конте билан 3 йиллик шартнома имзолаганини эълон қилди. Бу ҳақда клуб расмий сайтига таяниб, championat.com хабар бермоқда.\nИталиялик 46 ёшли мураббий ёзда “Челси” бошқарувини ўз қўлига олади. Мавсум якунига қадар эса Гус Хиддинк Лондон жамоасини бошқаради. Айни пайтда Италия термасини бошқараётган Конте Евро–2016 турниридан сўнг янги жамоасига ўтади.\nКонте ҳисоб бўйича “Челси”ни бошқарган бешинчи италиялик мураббий ҳисобланади. Ундан олдин Жанлука Виалли, Клаудио Раньери, Карло Анчелотти ва Роберто Ди Маттео каби италиялик мутахассислар “нафақахўрлар”ни бошқарган.


Сирғали автобозорида сотувчи харидор ҳақида ёлғон гувоҳлик бериб, паспортдаги ёзув туфайли фош бўлиб қолди\n18:45 / 24.08.2015\nСирғали ихтисослаштирилган автобозоридаDamas русумли машинасини сотган фуқаро харидор ҳақида ҳуқуқ-тартибот идораларига ёлғон гувоҳлик берганликда айбланмоқда. Бу ҳақда “Огоҳ” газетаси хабар бермоқда.\nАйтилишича, 1974 йили Наманганда туғилган Абдували Тўхтаев Сирғали бозорига келиб, 1980 йили туғилган Ҳусан Ҳакимовнинг Damas’ига харидор бўлган. Савдодан сўнг машина нархи 12.5 минг доллар деб белгиланган. Бу пулнинг 11.5 минг долларлик қисмини Тўхтаев дарҳол берган, қолганини эса машина расмийлаштирилганида беришини айтган.\nЛекин Ҳакимов пулни ҳам, машинани ҳам ўзига олиб қолишни ният қилиб, ҳуқуқ-тартибот идораларига Тўхтаев устидан арз қилган ва ёлғон кўрсатма берган. Унинг айтишича, харидор унга фақат 1.5 минг доллар тўлаган, қолган пулларни эса бермай келмоқда. Олиб борилган текширувлар натижасида ёлғон гувоҳлик фош этилди. Бунга ИИББ ЭКМнинг қайта суд хатшунослик экспертизасининг хулосалари ёрдам берди.\nХулосага кўра, Ҳакимовнинг паспорти ксеронусхасининг орқасидаги паст қисмига “Мен олдим 11.5 минг доллар, қолди минг доллар” ёзув ва имзо ҳамда “Мен Ҳакимов” сўзлари билан бошланиб “қолди минг доллар” сўзлари билан якунланган ёзувлар Ҳакимовнинг ўзи томонидан ёзилганлиги аниқланди.\nПуллар эгасига қайтарилиб, жиноятчи жавобгарликка тортилди.


Ҳаётингизни хавфдан асранг – Сурхон тонги\nБош саҳифа / Жамият / Ҳаётингизни хавфдан асранг\nМай 25, 2018\tЖамият Изоҳ қолдириш 587 Кўрилди\nОқрабод — Қумқўргон — Қудуқли янги темир йўл линияси “Дарбанд темир йўл масофа” корхонаси ҳудуди ҳисобланади. Йўналишда 39 та темир йўл кесишмаси мавжуд.\nУларнинг ҳаммаси автомобиль йўллари билан туташ. 6 таси қўриқланадиган, 33 таси қўриқланмайдиган темир йўл кесишмаларидир. 2018 йилнинг 4 ойида 5 таси қайтадан қурилиб, замонавий кўринишга келтирилди. Бу кесишмаларда ҳар ойда ҳар хил даражада қоидабузарликлар содир этилмокда. Гарчанд темир йўл кесишмаларида поезд состави яқинлашаётганлигини билдирувчи чироқлар ёниб турганига қарамай, баъзи ҳайдовчилар автомобиль (техника)ларини тўхтатмай “тезроқ ўтиб олай” деган мақсадда тезликни оширишмокда. Қўриқланадиган темир йўл кесишмаларида шлагбоумлар туширилганда ҳам айрим ҳайдовчилар поезд состави ўтишини кутиб турмай автотраспортларини ҳайдаб кетиш ҳоллари учрамокда.\n“Дарбанд темир йўл масофа” корхонаси йўл ҳаракати қоидаларига риоя қилмайдиган, шошқалоқ ҳайдовчилар томонидан содир этилаётган бундай нохуш ҳолатлар юзасидан вилоят ЙҲХБга тўлиқ маълумотлар юборилмоқда. Шунингдек,темир йўл яқинида жойлашган ташкилотлар, маҳаллалар, ўқув масканлари ва шахсий транспорти бўлган фуқаролар билан ўтказилаётган учрашувларда бошлиқ ўринбосарлари Х.Муртазоев, Ч.Ирмуминов, И.Шераматов, С.Умбаров, Х.Мустафоқулов, Н.Эрсариевлар темир йўл кесишмалари ва темир йўлдан ўтиш қоидаларига амал қилмаслик салбий оқибатларга олиб келиши ҳақида тушунтириш олиб боришаяпти.\nОхирги вақтларда Оқробод — Қумқўрғон — Қудуқли темир йўл оралиғида ва бекатларга яқин жойларда яшайдиган аҳоли томонидан темир йўл атрофида чорва молларини боқиш ва қаровсиз қолдириш ёки ёш болаларга ишониб ташлаб кетиш ҳолатлари бот-бот учраб турибди. Моллар темир йўлга чиқиб поездлар ҳаракатини қийинлаштирмоқда. Боз устига ушбу жойларда айрим ёш болалар рельслар устига ҳар хил буюмлар (тош, темир парчалари ва ҳоказо)лар қўйиб кетишаяпти ва йўл белгиларини оғнатиб, ўғирлашмоқда.\nАзиз ватандошлар! Пўлат излар атрофида ҳаракат қилиб кесиб ўтиш вақтида эҳтиёт бўлмасангиз, тўхтаб турган поездлар тагидан ўтсангиз ўзингизни нималар кутаётганини ўйлаб кўринг. Ҳушёрлик ҳамиша зарур\n“Ўзтемирйўлназорат” давлат инспекцияси Қашқадарё филиали бошлиғи\nОлдинги Воҳамизга катта футбол қайтди\nКейинги Томорқанинг даромади


26-29 май кунлари Термизда Ўзбекистон Республикаси Президенти соврини учун халқаро турнир бўлиб ўтади - Sharh.uz\nБош саҳифа|Жамият|26-29 май кунлари Термизда Ўзбекистон Республикаси Президенти соврини учун халқаро турнир бўлиб ўтади\n26-29 май кунлари Термизда Ўзбекистон Республикаси Президенти соврини учун халқаро турнир бўлиб ўтади\nҲар бир мамлакат, ҳар бир миллатнинг ўзига хос миллий спорт ўйинлари бор. Бугун оммавий ҳисобланган кўплаб спорт турларининг қадимий илдизлари ҳам турли халқ урф-одатлари, анъаналарига бориб тақалади. Халқимизнинг миллий қадриятларидан бўлган – Кураш ҳам уч ярим минг йиллик тарихга эга ва бугун жаҳон узра жадал ривожланаётган замонавий халқаро спорт туридир.\nИстиқлол йилларида Муҳтарам биринчи Президентимиз раҳнамолигида мамлакатимизда кўплаб спорт турлари қатори Кураш ҳам кенг оммалашиб, изчил ривожланмоқда. Бир пайтлар тўй, байрам ва сайилларнинг тор доирасидан чиқолмаган курашимиз истиқлол шарофати билан дунё спортига айланди. Ер куррасининг барча қитъаларига кенг ёйилиб, оммалашмоқда.\n2006 йилдан Осиё Олимпия Кенгаши томонидан Осиё спорти дея эътироф этилиб, Осиё ўйинларининг Ёпиқ иншоатлар ва яккакурашлар, Соҳил ҳамда Ёзги Осиё ўйинлари таркибидан расман ўрин олди.\nБугун Курашимиз кириб борган дунёнинг 130 га яқин давлатларида “таъзим”, “тўхта”, “ёнбош”, “чала”, “дакки”, “ҳалол” каби ўзбекча атама ва сўзларнинг жаранглаётгани ҳар биримизга чексиз ғурур ва ифтихор бағишлайди.\nЖорий йил 26–29 май кунлари Кураш бўйича Ўзбекистон Республикаси Президенти соврини учун Ал Ҳаким ат-Термизий хотирасига бағишланган анъанавий халқаро турнир ўз ғолибларини аниқлайди.\nМазкур нуфузли турнир 1993 йилдан бери мунтаззам ҳар икки йилда бир ўтказилиб келинади. Ўтган давр мобайнида дунёнинг 100 га яқин давлатидан 700 нафардан зиёд полвонлари Термиз гиламларида куч синашди.\nАнъанавий тарзда ўткаазилаётган навбатдаги турнир 73 кг, 90кг ва мутлоқ вазн тоифаларида бўлиб ўтади. Турнирнинг мукофот жамғармаси 56 минг АҚШ доллари бўлиб мутлоқ вазнда ғолиб бўлган полвон Ўзбекистон Республикаси Президенти соврини 25 000 АҚШ доллари соҳибига айланади.\nМутлоқ вазнда 2– ўрин соҳиби 10 000 АҚШ доллари, 3 ўрин эгалари (2 киши) 5000 АҚШ доллари билан тақдирланади. 73, 90кг ғолиб ва совриндорларига ҳам йирик пул мукофотлари таъсис этилган.\nСурхондарё вилояти ҳокимлигидан олинган маълумотларга кўра ҳар икки йилликнинг энг йирик мусобақасини энг юқори савияда ўтказиш учун барча ташкилий ишлар амалга оширилмоқда.\nIKA матбуот хизмати\nЎзбекистон Республикаси Президенти соврини\nIV “Ислом бирдамлик ўйинлари”да Ўзбекистон делегацияси 21 та медаль билан кучли учликка кўтарилиб олди «Ўзбекистон маданий мероси – халқлар ва мамлакатлар ўртасидаги мулоқотга йўл” халқаро конгресси резолюцияси


Жуфтини қизғанган пингвин рақиби билан қонли олишувга киришди(Видео)\nДобавлено: 08.11.2016, 11:35\nИкки нафар Магеллан пингвинлари ўртасидаги беаёв кечган жанжал видеога тушиб қолди, деб ёзади “Вести”. Мазкур видео National Geographic томонидан эълон қилинди. Ҳодиса Аргентинадаги Пунта Томбо қўриқхонасида юз берди. Бу ерга бир йилда юз минглаб пингвинлар сузиб келади.\nПингвинлар ўртасидаги жанг улардан бири жуфтининг ёнида бошқа пингвинни кўриб қолганидан сўнг бошланди.\nРақиблар бирдан бир-бирига ташланиб кетди ва бир-бирини тумшуқлари ҳамда қанотлари билан ура бошлади. Одатда пингвинларнинг бу тури мустаҳкам жуфтлик яратади ва бир неча йиллар давомида бирга яшайди. Кўриниб турибдики, бу икки пингвин бундай ҳолдан истисно бўлган.\nҚонли жанг мобайнида пингвинлар урғочи пингвинни чақириб, ўзларидан бирини танлашини сўрайди. Урғочи пингвин ўз жуфтини эмас, бошқа пингвинни танлайди. “Алданган” пингвин сўнгги дамгача жуфти учун курашади, бироқ енгилади...


Мухлисаси ундан фарзанд кутаётганини айтган хонанда ДНК ўтказишга мажбур бўлди – ВОҲА\n«Иванушки» гуруҳининг солисти Андрей Григорьев-Апполонов суд ёрдами билан Олеся Сазыкина билан алоқаси йўқлигини исботламоқчи.\nҚўшиқчи ҳатто ёлғончини фош этиш учун ДНК синовидан ҳам ўтди.\nБир неча кун олдин Олеся Апполоновни ўғлини ташлаб кетганликда айблади. Мусиқачи ўзи “меросхўр”унинг борлигини билади, лекин унга ҳеч қачон молиявий жиҳатдан ёрдам бермаган ва кўргани ҳам бормаган.\nМаълум бўлишича, 7 йил аввал ушбу гуруҳнинг реклама ишлари билан шуъгулланган Олеся ва Апполлонов ўртасида ишқий муносабатлат пайдо бўлади в алоқалар қизнинг ҳомиладор бўлиб қолиши билан якунланади. Қўшиқчи эса ҳаётини бошқаси билан боғлаш учун қизни ташлаб кетишга қарор қилди.\nҲақиқатни эндигина ошкор қилга қизнинг сўзларига кўра, «Иванушки» солистининг ўғли ҳозир олти ёшда.\nЮқорида таъкидланганидек, юлдуз ДНК топширган бўлиб, натижа бир неча кундан кейин маълум бўлади.


Нима учун Филандияда оммавий порахўрликнинг йўқлиги ва … – Самарқанд – Ер юзининг сайқалидир…\nСуҳбат - 23.\n18/01/2020 16/03/2020 admin\nНима учун Филандияда оммавий порахўрликнинг йўқлиги ва ҳеч қачон бўлмаслигини тушунтирадиган бешта хусус.\n1. Финларда тўлиб-тошиб(егани олдида, емагани ортида каби) яшашга интилиш йўқ. Яшашнинг бу тарзи ўрта асрлардаги шарқий чала туғилган-бузуқ одам (дегенератлар)га махсусдир.\n2. Финлар оиласини халқининг бошқа вакиллари ҳисобига бойитиш, ўз халқига нафрат эканлигини жуда яхши биладилар. Ана шундай қилиш (яшаш)эса фақатгина бузилган-бетутуруқ инсонлага хосдир.\n3. Финлар жуда яхши биладиларки, бюджет(халқ мулки)дан ейиш, ўз жаножон фарзандларига, невараларига келажак авлодларга нафратдир. Чунки бу йўллардан ўшалар юришадилар, мактабларга қатнайдилар. Ўз болаларига ва невараларга нафрат эса, фақатгина чала(бузуқ) одамларга хос хусусиятдир.\n4. Финлар биладиларки, ўғри қўрқоқдир. У ҳамиша фош бўлишдан қўрқиб, адолатли жазоланишидан чўчиб яшайди. Ундай одам ҳеч замон озод-эркин мустақил бўла олмайди. Ундай киши, элдан, оммадан ажраб қолганташландиқ кишидир.\n5. Финлар биладиларки, болаларини ёрдам билан яхши жойларга жойлаштириш оқибатида уларни бузган бўладилар. Агар киши ўзи лозим мавқега эриша олмаса ёки ҳеч бўлмаса билими ва ютуқлари орқали қонунлар йўли билан меросга эга бўлолмаса, унинг ўзи учун ёмон бўлади. Фарзандларига муаммолар қолдириш эса фақат ахмоқларнинг иши бўлиши мумкин.\nИбни Холдинга кўра жамиятнинг чўкиш аломатлари:\n08/03/2020 admin Ибни Холдинга кўра жамиятнинг чўкиш аломатлари:da fikr bildirishni o'chirish\nИбни холдинга кўра жамиятнинг чўкиш аломатлари: 1. Жамият халқининг бир-бирларига суяниш-ишонишининг йўқлиги, 2. Ишлаб чиқаришнинг заифлашиши,...\n18/01/2020 admin Асосий қонун ҳақидаda fikr bildirishni o'chirish\nБир қатор саволларга жавоблар.\n23/03/2017 admin Бир қатор саволларга жавоблар.da fikr bildirishni o'chirish\nЎзбекистонлик ватандошларга саволлар? Ўзбек диктатори ўлимидан сўнг Ўзбекистонда янги бошқарув ички ва ташқи сиёсат қандай бўлади?...\nЖамият ва сиёсат. Туркия дафтари.\nБадан суннатга уйғун қандай тозаланади?\nАдабнинг динимиздаги ўрни … Исломнинг асоси хушахлоқлиликдир.\nОта-онага ҳурмат нима деганидир? Ота-онанинг ҳақлари…\nҚиёмат яқинлашаётганлигиининг баъзи аломатлари …\nИшингизда, ҳаётингизда сизга муваффақиятлар ёр бўлиши учун нималар қилмоқ керак?\nБўлимлар Bo’limni tanlash Tarih (1) Uncategorized (8) Адаб, ахлоқ, насиҳат … (33) Ислом ахлоқи (3) Адабиёт ва санъат. (56) Биз кечирган хаёт ҳикояларидан … (10) Биласизми …? (25) Буюк олимлар … (4) Дин ва олам. (73) Дунё гўзалликлари … (1) Жамият ва сиёсат. (117) Жума муборак! (105) Ибратли сўзлар … (42) Имом-и Роббонийдан. (1) Ислом – бу ҳаётдир. (3) Ислом дини ҳақида (54) Дуолар … (5) Закот бериш ва қурбонлик қилиш нисоби. (1) Исломиятда совда-сотиқ. (1) Исо алейҳиссалом … (3) Кимё-йи саодат (Имоми Ғазолий ҳаз.) (1) Китоблар. (7) Қиёмат ҳақида … (2) Қисқа суҳбатлар. (1) Қуръони каримнинг ўзбекча мазмуни. (121) Мактублар … (28) Марс планетаси … (1) Муборак ой-ю кунлар. (17) Мўминлар (11) Оила (1) Она манзил – азиз Ватан. (2) Ота-она ҳақлари … (3) Пайғамбарлар тарихи. (3) Рамазон баракати(2016) (2) Рамазон ва Қурбон табриклари. (4) Рамазон ҳақида (1) Рус тилидаги материаллар. (12) Саҳобалар … (7) Сен кимсан? (9) Суҳбатлар (51) Таржималар … (6) Таржимоий ҳолим … (22) Тарих. (8) Толиб Ёқубов (25) Туркия дафтари. (548) Тўла илмиҳол … (84) Ўзбекистон ва мухолиф ҳаракат. (16) Ўзбекистон таянчи … (2) ЎХҲ фаолиятида қатнашиш. (1) Фан янгиликлари (58) Хабарлар архиви. (35) Ҳаётим ҳақида … (22) Ҳазрати Мухаммад(сав). (33) Ҳазрати Муҳаммад (сав) исмлари уларнинг маъноси (1) Эски саҳифадан … (74) Эскиларни йиғиш (2)


Пойтахт аҳолисига кўчага чиқмай туриш тавсия қилинди | Azon.uz - Ахборот-таҳлилий портал\nПойтахт аҳолисига кўчага чиқмай туриш тавсия қилинди\n966 14:25 23.07.2021\nТошкент шаҳар ҳокимлиги 24–26 июль кунлари мамлакатда об-ҳаво ҳарорати кескин кўтарилиши сабабли аҳолини уйдан чиқмасликка чақирди. Маълум қилинишича, «Ўзгидромет» маркази 24–26 июль кунлари мамлакатга иссиқ ва қуруқ ҳаво оқимининг кириб келиши оқибатида об-ҳаво ҳарорати кескин кўтарилишини хабар берган.\nШунинг учун кескин иссиқ ҳавода барча фуқаролар, айниқса, сурункали касаллиги бўлган, диспансер назоратида турувчи беморлар, ёш болалар, ҳомиладор аёллар ва кексалар ўзларини ҳимоялаши жуда муҳим экани таъкидланган.\nШунингдек, «Ўзгидромет» аҳолидан бундай шароитда зарурат бўлмаганда кўчага чиқмасликни, кўпроқ суюқлик истеъмол қилишни сўраган.\nТошкент ҳаво ҳарорат иссиқ Махсус


Туркия Бош вазири Афинага борди\n24 май 2022, Тошкент вақти: 17:57\nТуркия Бош вазири Ражаб Тоййиб Эрдўғон жиддий молиявий қийинчиликларга дуч келган Грецияга сафар қилди.\nАфинада Ражаб Тоййиб Эрдўғон грециялик ҳамкасби Георгис Папандреу билан музокаралар олиб борди.\nГреция сафари арафасида гапирган Туркия Бош вазири мисли кўрилмаган қарзга ботган Греция ҳукумати бу муаммони ҳал қилишда Туркия бирдамлигига таяниши мумкинлигини айтди.\nХабарларга кўра, Эрдўғон ва Георгиос Папандреу бугун икки давлатнинг йигирмага яқин вазири иштирок этадиган илк\nконсултатив йиғилишга бирга раислик қиладилар.\nЙиғилишдан мақсад¸ НАТО аъзоси бўлган Туркия ва Греция ўртасидаги муносабатни яхшилашдан иборат. Эрдўғон бўлажак музокараларда эътибор асосан туризм масаласига қаратилишини айтди.


МАМЛАКАТИМИЗНИНГ ИҚТИСОДИЙ ҚУДРАТИ ЮКСАЛМОҚДА - Ўзбекистон овози газетаси\nМАМЛАКАТИМИЗНИНГ ИҚТИСОДИЙ ҚУДРАТИ ЮКСАЛМОҚДА\nЎзбекистон Республикаси Президенти Ислом Каримовнинг мамлакатимизни 2015 йилда ижтимоий-иқтисодий ривожлантириш якунлари ва 2016 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг кенгайтирилган мажлисидаги маърузаси халқимиз томонидан катта қизиқиш билан ўрганилмоқда, тегишли хулосалар чиқариб олинмоқда.\nМаърузада келтирилган рақамлар, маълумотлар юртимиз тобора обод бўлиб, халқимиз ҳаёти фаровонлашиб бораётганини кўрсатади. 2016 йилга мўлжалланган иқтисодий дастурнинг энг муҳим йўналишларида қайд этилган рақамлар, вазифалар эса тараққиётимизни яна бир поғона юқорига олиб чиқишга хизмат қилади. Маърузани ўқиб, ўрганаётган партиямиз фаоллари, юртдошларимиз ана шундай фикрларни билдирмоқда.\nЎзбекистон Халқ демократик партиясидан сайланган барча даражадаги депутатлар, партия ташкилотлари етакчилари ва фаоллар ушбу кенг қамровли маърузанинг мазмун-моҳияти, халқимиз тақдири, жамиятимиз ҳаёти, тараққиётидаги аҳамияти ҳақида фикр-мулоҳазаларини ўртага ташламоқда. Давлат ва ҳудудий дастурлар ижроси, электорат манфаатлари билан боғлиқ ижтимоий-иқтисодий масалалар юзасидан парламент ва депутатлик назоратини кучайтириш бўйича янги вазифалар белгилаб олинмоқда.\n— Президентимиз ўз маърузасида дастлаб ўтган йилда амалга оширилган ислоҳотлар, катта аҳамиятга эга бўлган ўзгаришлар, шунингдек, халқаро ташкилотлар ва экспертларнинг мамлакатимиз ривожи ҳақидаги таҳлилий ҳулосаларига эътиборимизни қаратди. Аввало, шуни айтиш керакки, 2015 йилда эришилган улкан ютуқлар иқтисодиётимиздаги юксалишлар, халқимиз турмушидаги ўзгаришларда яққол акс этди. Буни ижтимоий соҳада эришилган натижалар мисолида ҳам кўриб турибмиз.\nЎтган йили аҳоли бандлигини таъминлаш, авваламбор, касб-ҳунар коллежлари ва олий ўқув юртлари битирувчиларини ишга жойлаштириш масалалари ҳар доимгидек, эътибор марказида бўлди. Шу даврда мамлакатимизда 980 мингдан ортиқ кишининг бандлиги таъминланган бўлса, шунинг 60 фоизи қишлоқ жойларига тўғри келди. Қувонарлиси, касб-ҳунар коллежларининг 480 минг нафардан ортиқ битирувчиси иш билан таъминланди. Уларга тижорат банклари томонидан 280 миллиард сўмга яқин имтиёзли кредитлар ажратилди. Битирувчи ёшларимиз шу асосда ўз ишини йўлга қўйиб олди. Булар айтишга осон албатта. Аввало, чуқур ўйлаб олиб борилган сиёсат, ўз вақтида кўрилган чора-тадбирлар, матонатли меҳнат эвазига бу ютуқларга эришилмоқда.\nБиз аҳоли, сайловчилар билан учрашганимизда жойлардаги янгиланишлар, ўзгаришлар одамларнинг кайфиятига ижобий таъсир қилаётганининг гувоҳи бўламиз. Улар катта-катта орзу ниятлар билан меҳнат қилишаётганини айтишади. Айниқса, ёш фермерлар, коллежни битириб, ўз ишини йўлга қўйган йигит-қизларнинг ёниб турган кўзлари кўп нарсадан гувоҳлик беради.\nИқтисодиётимизнинг жадал суръатлар билан ўсиши, янги иш ўринлари яратилиши биринчи навбатда аҳоли даромадларини янада кўпайтириш, одамларнинг ҳаёт даражаси ва сифатини оширишга хизмат қилаётгани билан аҳамиятлидир. Биз тарғибот ишларида бу масалага алоҳида эътибор қаратишимиз лозим.\nЛола ИЛИЕВА, Низомий номидаги Тошкент давлат педагогика университети кафедра мудири, Тошкент шаҳар Кенгашидаги ЎзХДП гуруҳи аъзоси:\n— Ҳар йили бўлгани сингари 2015 йилда ҳам таълим-тарбия соҳасини янада ислоҳ этиш ва такомиллаштириш учун давлат Бюджети ҳисобидан катта маблағ сарфланди. Маърузада алоҳида қайд этилганидек, 384 объектнинг моддий-техник базасини янада ривожлантириш ва мустаҳкамлаш бўйича қиймати 423 миллиард сўмлик ишлар амалга оширилди, намунавий лойиҳалар асосида 29 янги умумтаълим мактаби барпо этилди, 219 мактаб реконструкция қилиниб, 136 таси капитал таъмирланди.\nЭнди ўйлаб кўрайлик, бу рақам ва кўрсаткичлар нимани англатади? Биринчи навбатда, ёшларимизга эътибор ва ғамхўрлик намунаси бу, деб ўйлайман. Улар чуқурроқ билим олиши, касб-ҳунар эгаллаши учун зарур шароитлар яратиб берилаётганини кўрсатади. Таълим-тарбия жараёни такомиллашиб бораётганини билдиради.\nАна шулар ҳақида гапирганда, олий ўқув юртларининг профессор-ўқитувчиларини мунтазам қайта тайёрлаш бўйича мутлақо янги, такомиллаштирилган тизим жорий қилинганини алоҳида таъкидлаш керак. Яъни, 15 таянч олий ўқув юртида олий таълим муассасалари раҳбарлари ва педагог кадрларни қайта тайёрлаш ҳамда малакасини ошириш курслари ташкил этилди. Мазкур курсларда олий ўқув юртларининг 2 минг 700 нафарга яқин ўқитувчиси малака оширди.\nБизнинг олий таълим муассасамизда ҳам кенг кўламли ишлар амалга оширилди. Профессор-ўқитувчиларнинг ўз устида ишлаши, малакасини доимий ошириб боришига алоҳида эътибор қаратилмоқда.\nЮртбошимиз маърузасини ўқиб, таълим соҳасига ўзини дахлдор ҳисоблаган ҳар бир инсон зиммасида ҳали жуда катта вазифалар турганини ҳис қилдим. Бугунги замон биздан фидойи бўлишни, юқори малакали кадрлар тайёрлаш ишига ўзимизнинг муносиб ҳиссамизни қўшишни талаб этади.\nБарно САНАҚУЛОВА, иқтисод фанлари номзоди, Ўзбекистон ХДП Марказий Кенгаши Экспертлар гуруҳи аъзоси:\n— Президентимиз маърузада 2016 йилга мўлжалланган иқтисодий дастурнинг энг муҳим устувор йўналишларига тўхталаркан, хусусан, жорий йилда умумий қиймати 5 миллиард доллардан зиёд бўлган 164 йирик инвестиция лойиҳасини белгиланган муддатларда сўзсиз ишга тушириш лозимлигини қайд этди. Албатта, инвестиция лойиҳаларини ўз вақтида ва самарали амалга ошириш иқтисодиётимизнинг барқарор ва тез суръатларда ривожланишида муҳим аҳамиятга эга. Ушбу улкан лойиҳалар амалга ошиши қанчадан-қанча юртдошларимиз ишли бўлишига, қанчадан-қанча оилаларнинг фаровонлиги ошишига хизмат қилади.\nШунингдек, 2016 йилда қишлоқ жойларда 1 миллион 800 минг квадрат метрдан зиёд ҳажмдаги 13 мингта уй-жой барпо этиш, узунлиги 900 километр ичимлик суви, газ ва электр тармоқлари, 325 километр йўл қурилиши мўлжалланаётгани ҳам таъкидланди.\nҚишлоқ жойларида бу каби шарт-шароитларнинг яратилиши, биринчи навбатда, ижтимоий ҳимояга муҳтож, кам таъминланган аҳоли вакиллари учун муҳимдир. Барча ўзгариш ва янгиланишлар асосида эса мустаҳкам иқтисод туради. Агар мамлакатнинг иқтисодиёти барқарор бўлмаса, ривожланишнинг аниқ режалари мавжуд бўлмаса, бу мақсадларнинг бирортасига эришиб бўлмайди. Демак, мамлакатимизнинг иқтисодий қудрати, халқимизнинг бунёдкорлик салоҳияти йилдан-йилга ўсиб бормоқда. Шундай шароитда ҳаммамиз бир ёқадан бош чиқариб, меҳнат қилишимиз ҳаётий зарурат ҳисобланади.\nНазира МАТЁҚУБОВА, Ўзбекистон ХДП Марказий Кенгаши бўлим мудири:\n— Маърузада келтирилган мисоллардан кўриниб турибдики, ижтимоий соҳани ривожлантириш, аҳолининг ҳаёт даражаси ва сифатини янада ошириш билан боғлиқ масалалар жорий йилда ҳам эътибор марказида бўлади. Маърузада алоҳида таъкидланганидек, бу йил ижтимоий соҳага давлат Бюджети жами харажатларининг 59,1 фоизи ёки ўтган йилга нисбатан кўпроқ маблағ ажратилади. Жумладан, таълим-тарбия соҳасига давлат Бюджети харажатларининг 33,7 фоизи, соғлиқни сақлаш тизимига 14 фоизи йўналтирилади. Таълим-тарбия соҳасини таъминлаш ва ривожлантириш сарф-харажатлари ўтган йилдагига қараганда 16,3 фоизга, соғлиқни сақлаш тизимида 16 фоизга кўпаяди.\nДунёда мураккаб ижтимоий-сиёсий жараёнлар кескинлашиб бораётган, молиявий-иқтисодий инқироз ҳамон давом этаётгани ҳақида ўйлайдиган бўлсак, бу кўрсаткичларнинг қанчалик муҳим ва қадрли экани яққолроқ намоён бўлади.\nПрезидентимиз маърузада бизнинг партиямиз учун муҳим бўлган яна бир масалага алоҳида эътибор қаратди. Яъни ҳар йили касб-ҳунар коллежлари ва лицейларга қабул режасини ишлаб чиқишда 3-4 йилдан сўнг туман, шаҳар ва вилоятлар ҳудудида қандай янги объектлар ишга туширилиши, уларда меҳнат қилиш учун қайси мутахассисликлар бўйича кадрлар кераклигини ҳар томонлама ҳисобга олиш ва шу асосда қабул режасига тегишли ўзгартиришлар киритиш ғоят муҳим вазифа экани таъкидланди.\nУшбу масалада Ўзбекистон ХДПнинг минтақавий ташкилотлари, халқ депутатлари маҳаллий Кенгашларидаги партия гуруҳлари янада фаол ва ташаббускор бўлишлари талаб этилади. Партиямиз Жамоатчилик қабулхоналарига келиб тушаётган мурожаатлар, ўтказилаётган назорат-таҳлил тадбирлари асосида халқ депутатлари маҳаллий Кенгашлари сессияларига таклифлар билан чиқиш муҳим аҳамиятга эга.\nУмуман, мамлакатимизни тараққий эттириш, иш ўринлари ташкил этиш, аҳоли бандлигини таъминлаш, электорат манфаатларини ҳимоя қилиш, ислоҳотларнинг ижтимоий самарадорлигини ошириш масалаларида партиямиз ташкилотлари, барча даражадаги депутатлик бирлашмалари олдида долзарб вазифалар турибди. Уларни бажариш учун ҳар биримиз зиммамизда турган масъулиятни чуқур ҳис қилишимиз, ўзимизга ва бир-биримизга талабчанликни янада оширишимиз зарур.


Егор Кримец «Пахтакор» билан шартномасини узайтирди\n«Жамоамиз сардори 2021 йилги мавсумни ҳам «Шерлар сафида ўтказадиган бўлди», - дея хабар бермоқда клуб расмий сайти.\n«Пахтакор» футбол мактаби тарбияланувчиси саналган Егор 2011 йилдан бери асосий таркибда ўйнаб келмоқда. Ҳозирга қадар Кримец Суперлигада 145 беллашувда жамоамиз шарафини ҳимоя қилган. Егор Ўзбекистонда фақат «Пахтакор» сафида майдонга тушган. Ҳозиргача у 5 марта Ўзбекистон чемпиони, 3 карра Ўзбекистон Кубоги ва бир бор Лига Кубогида ғолиб бўлган.\nБугун, 18 январь куни Егор «Пахтакор» билан шартномасини узайтирди ва 2021 йилги мавсумни жамоамиз таркибида ўтказадиган бўлди», - дейилади клуб матбуот хизмати хабарида.\nМаълумот учун, 28 ёшли ҳимоячи ўтган мавсумда Суперлигада 21 ўйинда майдонга тушган.


Минтақавий иқтисодиёт кафедраси - Мирзо Улуғбек номидаги Ўзбекистон Миллий Университети\n”Минтақавий иқтисодиёт” кафедраси республикамиз иқтисодиёти учун юқори малакали кадрларни тайёрлаб келаётган етакчи кафедралардан бири ҳисобланади.\nКафедра икки “Менежмент” ва “Минтақавий иқтисодиёт” кафедралари негизида ташкил топган.\n“Менежмент” кафедраси дастлаб “Иқтисодиёт ва ишлаб чиқаришни бошқариш” кафедраси номи билан 1991 йилда ташкил топган. 1998 йилдан кафедранинг номи “Менежмент” деб атала бошлади.\n“Менежмент” кафедрасига 1991-2002 йилларда иқтисод фанлари доктори, профессор Мухиддинов Ренат Музаффарович, 2002-2005 йилларда иқтисод фанлари номзоди, доцент Содиқова Ирода Анваровна, 2006-2011 йилларда иқтисод фанлари доктори Маматов Ахмаджон Атаджданович рахбарлик қилиб келганлар.\n“Минтақавий иқтисодиёт” кафедраси эса Ўзбекистон Миллий университети ректорининг 2002 йил 15 июндаги 01-381 сонли буйруғига мувофиқ “Минтақашунослик ва тармоқлар иқтисодиёти” кафедраси номи билан ташкил этилди. Сўнгра университет ректорининг 2005 йил 29 июндаги буйруғига асосан “Минтақавий иқтисодиёт” кафедрасига айлантирилди.\nКафедрани 2002-2011 йилларда география фанлари доктори, профессор Қаюмов Абдуҳаким Абдуҳамидович бошқарди. Бу даврда кафедрада “Минтақавий иқтисодиёт” мутахассислиги бўйича 20 дан ортиқ магистрантлар тайёрланди.\n2011 йилда Минтақавий иқтисодиёт кафедраси “Менежмент” ҳамда “Минтақавий иқтисодиёт” кафедралари негизида “Минтақавий иқтисодиёт” кафедраси ташкил этилиб 2011 йилда унга иқтисод фанлари номзоди, доцент Мўминов Нозим Гаффарович, 2012-2016 йилларда география фанлари номзоди, доцент Халмирзаев Ахмаджон Ахунович, 2016-2017 йилларда иқтисод фанлари номзоди, доцент Рахмонов Расул Неъматович рахбарлик қилганлар.\nХозирги кунда кафедрага иқтисод фанлари номзоди, доцент Хошимов Пазлиддин Зухурович мудирлик қилиб келмоқда. Кафедра “Кадрлар менежменти” йўналиши бўйича бакалавр кадрларни тайёрлаб келмоқда.


Америкаликларнинг катта қисми Трампнинг иқтисодий сиёсатини маъқуллайди\nАмерикаликларнинг катта қисми Трампнинг иқтисодий сиёсатини...\n26.06.2018 09:00 0 4953\nАҚШ президенти Доналд Трамп лавозимига киришганидан буён биринчи марта америкаликлар томонидан иқтисодиёт соҳасидаги фаолияти юқори баҳоланди. Бу ҳақда «Gazeta.ru» хабар бермоқда.\nАҚШнинг иқтисодиёт йўналишидаги янгиликларни ёритувчи «CNBC» канали ўтказган сўров натижаларига кўра америкаликларнинг 54 фоизи Трампнинг иқтисодий сиёсатини «яхши ёки жуда зўр» дея баҳолайдилар. Бу охирги 10 йил ичидаги энг юқори кўрсаткич ҳисобланади. Америкаликларнинг 43 фоизи эса АҚШ иқтисодини жуда паст дея ҳисоблайди.\nДоналд Трампнинг умумий кўрсаткичи 41 фоизни ташкил қилади. Бу америкаликларнинг 41 фоизи унинг фаолиятидан қониқиш ҳосил қилмоқда дегани.\nШуни алоҳида таъкидлаш керакки, Трампнинг миграция сиёсати борасидаги охирги қарорлари кўрсаткичларга таъсир қилмаган. Миграция муаммоси Трампнинг энг нозик нуқтаси бўлиб турибди. 51 фоиз америкаликлар Трампнинг миграцион сиёсатига қарши эканлигини маълум қилган.\nДоналд Трамп Иқтисодиёт\nСиёсат 22/03, 16:04\nТрамп ва Путин мулоқоти АҚШ ОАВ норозилигига учради\nСиёсат 27/03, 10:11\nТрамп бошқа давлат раҳбарларини ҳам россиялик дипломатларни мамлакатдан чиқариб юборишга ундамоқда


Ер юзининг энг кекса кишиси ким?.. » Ўзбекистон янгиликлари – Zamin.uz\n17 октябрь 2017, 11:10\nРасмий ҳужжатларда ер юзидаги энг узоқ яшаган инсон сифатида хитойлик Ли Цинъюннинг номи тилга олинади. У оз эмас, кўп эмас, 256 йил умр кўрган. Ли бобонинг ҳаётлигида 24 нафар хотини бор эди. Шуларнинг 23 нафарини ўз қўли билан боқий дунёга кузатган.\nХотинларидан жами 180 нафар фарзанд кўрган.\nЛи бобо 1677 йили Хитойда таваллуд топган. 10 ёшида Хитой бўйлаб ёлғиз саёҳат қилишни бошлаган. Узоқ вақт Тибетда яшаган. Кейинчалик бошқа мамлакатларга саёҳат қилиб гиёҳлар ва уларнинг организмга таъсирини чуқур ўрганган.\n71 ёшида ҳарбий жанг санъатидан ёшларга таълим беришни бошлаган. Ҳаёти давомида у нафас олиш техникасини чуқур ўзлаштирган ҳолда гиёҳлардан тайёрланган ичимликлар ичган. Баъзи маълумотларда айтиладики, нафас олиш ва чиқариш техникасини 130 ёшида тўлиқ ўзлаштиришга эришган. Бу санъатни эса тарки дунё қилиб, тоғларда яшаган 500 ёшли қариядан ўрганган экан.\nАрхивда Ли бобонинг бўйи икки метрдан зиёд бўлгани, 256 ёшида 60 ёшли қария кўринишида экани алоҳида таъкидланган. Уни 150, 200 ёшида шахсан Хитой ҳукумат раҳбарлари табриклаб, откриткалар, эсдалик совғалари ҳадя этишган.\nОдамлар шунча кўп умр кўришининг сир-асрорини сўрашганда, Ли бобо шундай жавоб қилган:\n— Узоқ умр кўриш аслида худодан берилади. Бироқ бандалар ҳам ҳаракат қилиши лозим. Шундай экан, узоқ яшашни истасангиз, юрагингизда ҳеч қачон безовталик кўзга ташланмасин, доимо худди тошбақадек ўтиринг, кабутардек сергакликка эга бўлинг ва итдек ухланг…\nЛи бобо ўлишига 6 йил қолганда қадрдон қишлоғига қайтган ва жон бериш арафасида шундай деган экан:\n— Мен ҳаётимда нимани режалаштирган, ният қилган бўлсам, барчаси амалга ошди. Энди хотиржамлик ва ёруғ юз билан абадий яшар уйимга қайтаман. Алвидо, одамлар!\nЯнгиликлар » Дунё » Ер юзининг энг кекса кишиси ким?..\n22:47 "Кўча безориси: харобадан чиққан босқинчи қандай қилиб Россия президенти бўлди"\n17:24 64 ёшли аёл эгизакларни дунёга келтирди\n23:58 Сайёрамизнинг энг кекса фуқороси вафот этди\n14:00 12 ёшли талаба 18 ёшида тиббиёт олими бўлишига ишонади\n11:16 Жанубий Корея собиқ президенти Ким Ён Сам 87 ёшида вафот этди


«Forza Inter!» блогида: Эрик Тоҳир «Интер»ни сотмоқчи » Скачать музыку бесплатно новинки музыки 2016-2017\n«Forza Inter!» блогида: Эрик Тоҳир «Интер»ни сотмоқчи\nКомментариев: 0 Просмотров: 312 Дата: 11-02-2016, 16:48 Қарзлар узилгани йўқ, ҳаражат ошмоқда, даромаддан эса дарак йўқ. Агар “Интер” мавсум якунида “Чемпионлар лигаси”га чиқа олмаса, аҳвол янада оғирлашади. Гап фақат клуб турнирда қатнашгани учун оладиган 50 миллион евролик мукофот пулида эмас. “Чемпионлар лигаси”дан четда қолиш клубнинг нуфузига салбий таъсир этади. Бу эса янги ҳомийларни ҳам, кучли ўйинчиларни жалб қилишни ҳам янада қийинлаштиради. Хуллас, клуб кутилган натижаларни кўрсата олмаяпти, мухлислар норози...Айтишларича, Эрик Тоҳирни бу савол ҳозирда анчагина ўйга толдирган. Баъзи манбалар индонезиялик тадбиркор январь ойида Американинг Goldman Sachs ширкатига клубнинг қийматини аниқлаш ва нафақат Массимо Мораттининг 29,5 фоизлик, балки, ўзининг 70 фоиз улушига ҳам ҳаридор топишга буюртма бергани ҳақида хабар бермоқда. Бу гапга ишонилса, Тоҳирнинг ҳафсали пир бўлган ва у клубни бутунлай сотмоқчи.Давоми Шермуҳаммад Абдуғофуровнинг "Forza Inter!" номли блогида. - деб хабар бермоқда Stadion.uz нашри.


Қозоғистонда коронавирус пандемияси даврида ўлганлар сони 30 минг кишига кўпайди\n18 май 2022, Тошкент вақти: 05:13\nОлмаотада коронавирусдан ўлганларни дафн этиш учун ажратилган қабристон.\nҚозоғистонда ўтган йили 163 мингга яқин киши вафот этди, бу 2019 йилга қараганда 30 минг кишига кўпдир. Миллий статистика бюросининг веб-сайтида эълон қилинган маълумотларга кўра, ўтган йили мамлакатда ўлим 2019 йилга нисбатан 22 ярим фоизга кўпроқ қайд этилган.\nСтатистика идораси веб-сайтида 2000 йилдан бери ўлимлар сони тўғрисидаги маълумотлар бериб келинмоқда. Ўтган йилги кўрсаткич сўнгги 20 йил ичидаги энг юқори кўрсаткич бўлди.\nЭнг оғир ой биринчи коронавирус тўлқини авжига чиққан июль бўлди. Июлда Қозоғистонда 28178 киши (турли сабабларга кўра) вафот этган, ҳолбуки 2019 йил июль ойида 12 420 киши вафот этган эди.\nҲукуматнинг расмий маълумотларига кўра, Қозоғистонда илк бор март ойида қайд этилган коронавирусдан жами 2626 киши вафот этган. Аммо бунинг ичига маҳаллий ҳокимият ҳузуридаги комиссиялар ўлим сабаби сифатида бошқа касалликларни кўрсатиб, коронавирус инфекциясини "ҳамроқ ташхис” деб белгилаган юзлаб ўлимлар киритилмаган.\nБундан ташқари, статистикада коронавирус белгилари мавжуд, аммо салбий ПЦР тестлари қайд этилган "ковидсифат зотилжам" қурбонлари акс эттилмаган.\nСоғлиқни сақлаш вазирлиги "ковидсифат зотилжам" билан касалланган ва ўлганларнинг ҳисобини алоҳида ўтган йилнинг август ойидан бошлаб юритади, гарчи зотилжам эпидемияси июнь ва июль ойларида кузатилган бўлса ҳам.\nОлти ойдан кўпроқ вақт давомида Қозоғистонда 591 ўлим қайд этилди. Августгача ушбу касалликдан вафот этганлар сони номаълум бўлиб қолмоқда: Соғлиқни сақлаш вазирлиги "ковидсифат зотилжам" ни (барча турдаги: бактериал, вирусли) зотилжам ҳолатларининг умумий сонидан ажратиб олишдаги қийинчиликларни рўкач қилган.\nАммо шу билан бирга зотилжам касаллиги 2020 йилнинг олти ойида 2019 йилнинг шу даврига нисбатан 3,3 баравар кўп бўлганини тан олган. Вазирликнинг билдиришича, 2020 йилнинг 1 январидан 15 июлига қадар Қозоғистонда (барча турдаги) зотилжамдан 3327 нафар одам ўлган.\nОАВ Қозоғистондаги “ажал зотилжами” ҳақида хабар берганидан сўнг, Жаҳон соғлиқни сақлаш ташкилоти ушбу касаллик нотўғри ташхис қўйилган COVID-19 эканлигини билдирган ва Соғлиқни сақлаш вазирлигини «зотилжам» бўйича статистик маълумотларни олиб боришга кўндирган.\nКўпгина экспертлар, мустақил социологлар va тиббиёт фаоллари коронавирус борасидаги расмий статистик маълумотларига ишончсизлик билдиришмоқда. Уларнинг иддаоси бўйича, Қозоғистонда касалланишлар ва ўлимларнинг сони аслида бир неча баравар кўпдир.


ТАҚИНЧОҚ СИЗГА КЎРК БЎЛСИН\nЛибос аёлнинг кўрки, шу билан бирга, аёлларимизнинг чиройига чирой қўшиб турадиган нарса бу - зебу-зийнат ва турли тақинчоқлардир.\nТақинчоқ аёлларнинг ички дунёси, характери ва дунё- қарашини ҳам кўрсатиб беради. Тақинчоқ танлаш борасида қуйидаги тавсияларимиз сизга асқотади, деб умид қиламиз.\nТақинчоқ танлаганда либосингизнинг рангига эътибор қаратинг. Агар либосингиз қора рангда бўлса, атрофи оқ кумуш қора тошли зирак танлаганингиз маъқул. Қизил рангдаги либослар билан эса қора тошли ёки кулранг тошли тақинчоқлар танланг.\nОсилиб турадиган ингичка зиракларга сиз ҳеч иккиланмай пушти либосингизни кийишингиз мумкин. Яшил рангдаги либосларга катта, думалоқ тўртбурчак тошли зираклар ярашади. Кўк мовий рангдаги либосларга унча катта бўлмаган шу рангдаги тақинчоқ сизни янада жозибали кўрсатади. Оқ рангли либосларни қора ёки қизил тошли тақинчоқлар билан кийиш сизни янада чиройли кўрсатади.\nСариқ, оловранг тошлар билан безалган бежирим зирак ва тақинчоқлар кўпроқ оқ либослар билан уйғунлашиб туради.\nАгар либосингиз зангори бўлса, бу либос билан оқ тошли зиракларингизни таққанингиз маъқул. Балдоқ ёки айлана шаклдаги зиракларни турли тўй-тантаналарга рангли, кўзга ташланиб турадиган кўйлаклар билан тақиш мақсадга мувофиқ бўлади.\nЛибосингиз ялтироқ бўлса, улар билан майда ялтироқ ва оқ тошлар билан уйғунлашган тақинчоқларни тақинг.\nЛибосингиз сариқ рангда бўлса, у билан асло тилла тақинчоқлар тақманг. Сариқ либосга оқ кумуш ёки бриллиант тақинчоқлар ўзгача чирой қўшиб, сизни янада мафтункор кўрсатади.\nШу ўринда нозик аёллар катта тошли тақинчоқлардан фойдаланишлари мақсадга мувофиқ, чунки бу тақинчоқлар кўзга ташланиб туради.


08:15 / 07.06.2021\nПрезидентнинг “Ўзбекистон Республикаси Инвестициялар ва ташқи савдо вазирлиги ҳузуридаги Ўзбекистон техник жиҳатдан тартибга солиш агентлиги фаолиятини ташкил этиш чора-тадбирлари тўғрисида”ги қарори қабул қилинди.\nИнвестициялар ва ташқи савдо вазирлиги ҳузуридаги Ўзбекистон техник жиҳатдан тартибга солиш агентлигининг (кейинги ўринларда - Агентлик) қуйидаги қўшимча ваколатлари белгиланди:\nАгентликнинг ташкилий тузилмаси ва марказий аппарати тузилмаси;\nҳудудларда саноат тармоқлари кесимида 2021-2022 йилларда ташкил этиладиган синов лабораториялари манзилли рўйхати;\nтармоқлар ва маҳаллий корхоналарда стандартлаштириш ва маҳсулот сифатини таъминлашга қаратилган чора-тадбирлар;\nтармоқлар ва саноат корхоналарида 2021-2022 йилларда техник жиҳатдан тартибга солиш, стандартлаштириш ва метрология соҳаларида фаолият юритаётган мутахассисларнинг малакасини ошириш режа-жадвали;\nтехник жиҳатдан тартибга солиш, стандартлаштириш, мувофиқликни баҳолаш, аккредитация ва метрология соҳасини ривожлантиришнинг асосий индикаторлари рўйхати;\nДавлат бюджети маблағлари ҳисобидан харид қилинадиган эталонлар рўйхати.\nАгентлик бош директори Вазирлар Маҳкамаси томонидан инвестициялар ва ташқи савдо вазирининг тақдимномасига асосан лавозимга тайинланади ва лавозимидан озод этилади. У мақоми, меҳнатга ҳақ тўлаш, моддий рағбатлантириш, тиббий ва транспорт хизмат кўрсатиш шартлари бўйича вазирнинг биринчи ўринбосарига тенглаштирилади.\nАгентлик бош директори ўринбосарлари ҳамда унинг таркибидаги тизим ташкилотлари раҳбарлари агентлик бош директори тақдимномасига асосан инвестициялар ва ташқи савдо вазири томонидан лавозимга тайинланади ва лавозимидан озод этилади. Агентлик бош директорининг биринчи ўринбосари лавозимига ўриндошлик асосида Инвестициялар ва ташқи савдо вазирлиги ходимини тайинлашга рухсат этилади.\nАгентлик ва Техник жиҳатдан тартибга солиш, стандартлаштириш, сертификатлаштириш ва метрология соҳасида давлат назорати департаменти ходимлари меҳнатга ҳақ тўлаш шарт-шароитларига кўра Инвестициялар ва ташқи савдо вазирлиги марказий аппарати ходимларига тенглаштирилади.\nаккредитациядан ўтишга буюртма беришда синов лабораторияларининг аккредитация соҳасига ташқи кўрик тавсифларини (инструментал ва органолептик таҳлиллардан ташқари) киритиши талаби;\nмувофиқликни баҳолаш органлари ходимларини сифат бўйича эксперт-аудиторликка аттестациядан ўтказиш ва сертификатлаштириш мажбурий талаблари.\nШунингдек, қонунчилик ҳужжатларида мувофиқликни баҳолаш хизматларини кўрсатиш учун ягона идораларни белгилашга (мудофаа ва давлат хавфсизлигини таъминлаш мақсадларидан ташқари) йўл қўйилмайди.\nҚуйидагиларга рухсат берилади:\nСтандартлаштириш, сертификатлаштириш ва техник жиҳатдан тартибга солиш ИТИ (Стандартлар институти)га халқаро стандартлаштириш ташкилотлари ва хорижий давлатларнинг стандартлаштириш идораларининг қоидалари ва шартномаларига мувофиқ, халқаро ва хорижий давлатлар стандартларини республикада тарқатишга ва ушбу ташкилотларга бадалларни тўлаб беришга;\nСтандартлар институти ва Миллий метрология институтига илмий- техник лойиҳалар раҳбарлигига илмий даражага эга ходимларни (Фан номзодлари, фалсафа докторлари (PhD), фан докторлари (DSc) ФҲШлар асосида жалб этишга.\nСтандартлаштириш, мувофиқликни баҳолаш, аккредитация ва метрология соҳасида фаолият юритувчи ходимларга ойлик иш ҳақи тўланишида, тегишли йўналиш бўйича халқаро ва хорижий ташкилотларнинг билим даражасини тасдиқловчи сертификатига эга бўлганда:\nунинг амал қилиши даврида, бироқ 2 йилдан кўп бўлмаган муддат давомида, ойлик маошига нисбатан - 20 фоиз;\nэксперт сифатида рўйхатга олинганда ойлик маошига нисбатан — 40 фоиз миқдорида қўшимча устама ҳақ тўлаш тизими жорий этилади.\nАгентликка 2021 йил 1 августга қадар стандартлаштириш соҳасидаги норматив ҳужжатларни халқаро стандартлар билан янгилашни тўлиқ якунлаш топширилди. Ишлаб чиқариш корхоналарига 2023 йил 1 январга қадар янги стандартларга ўтиш муддати белгиланади ва амалдаги стандартлардан фойдаланишга рухсат берилади.\n10:09 / 08.06.2021\nЎзбекистонда уй-иссиқхона мажмуаларини қуриш бошланади


Ўзбекистонлик дизайнерлар Италиядаги мода ҳафталигида иштирок этишди (фото) - Zamin.uz\n16:57 / 04.10.2018\nЎзбекистон ёшлар иттифоқи Марказий Кенгашининг «Ёш дизайнерлар Кенгаши» нодавлат нотижорат ташкилоти дизайнерлари сентябр ойининг 19-25 кунлари Италиянинг халқаро Милан мода ҳафталиги доирасида ўтказилган мода намойишида иштирок этишди.\nҲафталикда Италия, Франция, Германия, Польша, Озорбайжан, Қозоғистон, Қирғизистон ва бошқа давлатлардан келган дизайнерлар ўз кўргазмалари билан қатнашишди.\nМазкур ҳафталикда Ўзбекистон номидан «АНОР» модалар уйи ва «ИМАГE» лойиҳаси иштирокчиси ИЗЙ бренди асосчиси Зарина Исмадиёрова иштирок этди.\nАНОР модалар уйи ўзининг асосий йўналишига содиқ қолган холда, миллий матолардан нео-фолклёр йўналишидаги янги тўпламини тақдим этди. Қадимий паранжи деталларидан унумли фойдаланилган тўплам меҳмонлар ва ҳамкорларда катта таассурот қолдирди.\nИЗЙ бренди эса янгича авангард стрит стайл йўналишидаги тўпламини тақдим этди. Дизайнеримиз тақдим этган айнан ушбу йўналиш Италия бутиклари ва шоурумлари раҳбарларига маъқул келди ва ҳамкорликда ишлашга таклифлар кўриб чиқилди.\n«Ёш дизайнерлар Кенгаши» томонидан БEРЛИН ФАШИОН WЭEК, СEРБИАН ФАШИОН WЭEК, АСПАРА ФАШИОН WЭEК ташкилотчилари билан Ўзбекистонлик дизайнерларнинг келгуси намойишлари юзасидан шартномалар тузилди.\nЁшлар иттифоқи қошидаги «Ёш дизайнерлар Кенгаши» нинг бундай лойиҳаларни амалга оширишидан асосий мақсад, мамлакатимиз фейш бизнесини, маҳаллий дизайнерларимизни, миллий матоларимизни жаҳон миқёсига олиб чиқишдан иборатдир. Шунингдек, бундай намойиш ва кўргазмалар Ўзбекистонда туристик салоҳиятни оширишга ҳам катта кўмак беради. “Замин” янгиликларини “Инстаграм”да кузатиб боринг\n22-11-2018, 19:36, Маданият


Жон Терри: МЮ бу мавсум кучли учликка кира олмайди\n5 Пахтакор 10 20\n7 Бунёдкор 12 13\n8 Олимпик 11 12\n9 Сурхон 11 12\n12 Қўқон-1912 12 11\n13 Нефтчи 12 10\n14 Динамо 11 6\n9 сентябрь, 2018, 09:35\nАнглиялик афсонавий ҳимоячи Жон Терри айни дамда “Манчестер Юнайтед”ни бошқараётган собиқ устози Жозе Моуриньонинг жамоадаги муаммолари ҳақида гапириб ўтди.\n“Моуриньо ҳар доим катта шаҳс бўлиб келган. Ҳозир эса МЮда бундай ўйинчилар йўқ. Эсимда, у қайсидир йили мавсумолди тайёргарлик жараёнида мени тўхтатди ва қўлидаги планшетини ерга ташлаб шундай деди: “Агар яна бир марта тўпни йўқотсанг, мен ўрнинга 50 миллионга бошқа футболчини сотиб оламан”.\nМоуриньо ҳамма нарсани билган. Шунинг учун биз жуда зўр ўйин кўрсатардик. МЮ футболчилари доим ғалаба қозонишни хоҳлашларини кўрсатишлари керак. Шундагина Моуриньо улар томонда бўлади. Жозе сабрли бўлиши керак. МЮ бу мавсум кучли учликка кира олмайди. Улар “Тоттенхэм” билан 4-ўрин учун кураш олиб боришади”, - дейди Терри.\nЭслатиб ўтамиз, Террининг ўзи тез орада Москванинг “Спартак” клуби билан шартнома имзолаши айтилмоқда.\nОлти очколик ўйин, ўртамиёнага айланаётган клуб, марказий тўқнашув ёхуд Суперлигада яна супер тўқнашувлар\n27 июнь, 16:53\nШомуродов, испан суперклубига ўт!\n26 июнь, 22:51\n"Бухоро" бош директори: "Натижа қониқарли эмас, ҳаммасини бош мураббийга қўйиб бергандик. Энди эса..."\n26 июнь, 19:19\n17 июнь, 13:14\nИталия нашри Шомуродовнинг келажаги борасида маълумот берди\n17 июнь, 23:54\n"Навбаҳор"да ўйнаган ўзбек футболчиси Европа клубига ўтди\n17 июнь, 13:48\nКеча ўртоқлик ўйинида ўзбек футболида кам учрайдиган жуда ҳам йирик ҳисоб қайд этилди\n17 июнь, 11:00\nФинал учун чипталар нархи қанчадан бўлади?\n17 июнь, 23:32\nФинал чипталари қандай қўлга чиқиб кетди? Нега iticket онлайн платформаси ишламагани? Мухлислар билет сотиб олиши борасида расмий маълумот берилди


Олимлар тарқоқ склерозни даволашнинг янги усулини кашф қилишди » Ўзбекистон янгиликлари – Zamin.uz\n20 март 2018, 14:26\nХалқаро олимлар гуруҳи тарқоқ склероз авж олишининг иликнинг асос қон ҳосил қилувчи ҳужайралари ёрдамида даволаш ва олдини олиш усулини яратиб, уни синовдан ўтказишди. Бу ҳақда “Би-би-си” корпорацияси хабарига кўра Кун нашри маълум қилмоқда.\n100 дан кўпроқ одам иштирок этган синовлар АҚШ, Буюк Британия, Швеция ва Бразилияда ўтказилган. Тажриба давомида беморларнинг бир қисми бу касалликдан даволашда қўлланадиган анъавий дорилар билан, қолган қисми эса асос ҳужайралар ёрдамидаги янги терапия билан даволанган. Натижада оддий дорилар билан даволанганлар орасида 60 фоиз ҳолатда тарқоқ склерознинг секин кечувчи ривожланиши қайд қилинган. Асос ҳужайралар киритилган беморларда эса бундай динамика фақатгина 6 фоизгина ҳолатда қайд қилинган.\nЯнги усул ўз ичига бир неча босқични олади. Биринчидан, шифокорлар саратонни даволашда қўлланадиган кимёвий терапия ёрдамида беморнинг иммунитетини “йўқ қиладилар”. Иккинчидан, асос ҳужайлардан ташкил топган имплантат ёрдамида беморнинг иммун тизими “қайта юкланади”. Бу эса беморда тарқоқ склероз аломатлари йўқолишига, касалликнинг авж олишдан тўхташига олиб келади.\nТарқоқ склероз марказий асаб тизимининг касаллиги бўлиб, у бош ва орқа миядаги асаб толалари миелин қобиғи барбод бўлиши оқибатида юзага келади. Бу касаллик аутоиммун келиб чиқишга эга, яъни иммунитет хато равишда ўз тўқималари ва инсон аъзоларига ҳужум қилиб, уларни йўқ қилади.\nЯнгиликлар » Тиббиёт » Олимлар тарқоқ склерозни даволашнинг янги усулини кашф қилишди\n10:35 Америкалик олимлар даволаб бўлмайдиган саратонни енгиш усулини топишди


Қозоғистонда Янги йил арафасида «Елбасы жылуы» хайрия акцияси бошланди\n24 Декабрь 20:21\nNUR-SULTAN. Kazinform – 800 га яқин оилани озиқ-овқат пакетлари билан қўллаб-қувватлаш «Елбасы жылуы» янги йил хайрия акциясининг асосий вазифасидир, деб хабар беради Kazinform Нурсултан Назарбаев жамғармаси матбуот хизматига таяниб.\nАкция Алмати вилоятида, Нур-Султан, Алмати (27-28 декабрда) ва Туркистон шаҳрида (29 декабрда) бўлиб ўтади. У кам таъминланган ва кўп болали оилалар, шунингдек, алоҳида эҳтиёжли болаларни тарбиялаётган оилаларни қамраб олади.\nАкция доирасида ҳар бир оилага ташкилотчилар – Нурсултан Назарбаев жамғармаси, «Дегдар» гуманитар жамғармаси томонидан 120 кг оғирликдаги озиқ-овқат маҳсулотлари топширилади. Озиқ-овқат комплектлари ун, картошка, мева, гуруч, гречка, чой, шакар, кунгабоқар ёғи ва янги йил учун ширинликлардан иборат.\n#Янги йил #Ижтимоий ёрдам #Жамият


ОАВ: АҚШ Болтиқ денгизидаги машғулотлар учун B-52 стратегик бомбардимончи самолётларини юборди\n09:55 / 02.06.2016\nАҚШ 3та B-52 русумли стратегик бомбардимончи самолётларини Буюк Британияга олиб борди. Бу самолётлар Болтиқ денгизи ҳудудидаги 2та ҳарбий машғулотда иштирок этади. Бу ҳақда Sputnik агентлиги хабар тарқатган.\nБу самолётлар ердаги нишонларга ядро зарбалари беришни машқ қилади.\nАниқлик киритилишича, B-52 самолётлари АҚШ Қуролли кучларининг Африкадаги ҳарбий манёврларида ҳам иштирок этиши кўзда тутилган.\nСамолётлар Шимолий Дакотадаги ҳарбий базадан Буюк Британиядаги Fairford базасига йўл олган. Бу ҳарбий техникалар Болтиқ денгизининг халқаро сувлари ҳамда Болтиқбўйи мамлакатлари, Польша ва Африка ҳудудида ўтказилаётган Baltops-16, Saber Strike-16 ва Just Hammer ҳарбий машғулотларида иштирок этади.\nAir Force Times нашрининг билдиришича, B-52 самолётлари қатнашуви АҚШнинг Россия томонидан эҳтимолий тажовуздан хавфсираётган НАТОдаги иттифоқдошларини қўллаб-қувватлашига қаратилган.\nB-52 1946 йилда ишлаб чиқила бошланганди. Совуқ урушнинг бошланиши билан АҚШга рақибга узоқ масофадан зарба бера оладиган ҳаво қуроли керак бўлиб қолган. Янги стратегик бомбардимончи самолёти эски B-36 Peacemaker ва B-47 Stratojet’нинг ўрнини эгаллаши лозим эди. Ҳарбийларнинг асосий талаби собиқ Иттифоқнинг ҳар қандай нуқтасига иккита термоядровий бомба етказа олиш салоҳияти эди.\nКейинги йилларда такомиллаштириб борилган самолёт 1965 йилдан Вьетнам урушида қўлланди. Самолётнинг бу модификацияси — B-52F — қанотлари остида 340 килограммли 24 авиацион бомбани олиб юриши мумкин эди.\n1965 йилнинг 2 мартида АҚШ ҳукумати 1968 йил октябригача давом этган ҳамда Иккинчи Жаҳон урушидан кейинги энг узун ҳарбий операция бўлган «Гулдуроқ чақин» амалиётини бошлади.\nУруш давомида умумий ҳисобда 31 та стратегик бомбардимончи уриб туширилди. Уларнинг бир қисми зенит қуролига, бир қисми эса Вьетнамнинг МиГ-21 қирувчиларига нишон бўлди.\nВьетнам урушидан сўнг бомбардимончилар модернизация қилинди, шунингдек, машғулотларда ва патрулда қатнашди.\n1991 йил 16 январида Форс кўрфазидаги урушда эса реал нишонларга зарба бериш амалиётини ўтказди. Самолётлар АҚШнинг Ироқдаги ҳарбий кампанияси чоғида объектларни бомбалашда қўлланди.\n1999 йилда B-52H Югославия ҳудудида Сербия армияси объектларини ўққа тутди.\n2001 йилда Stratofortress Афғонистонда мадад кучи вазифасини бажарди.\n2003 йилнинг 21 мартида B-52H самолётлари Ироқдаги объектларга қарата жами юзта AGM-86C ракеталарини учирди.\nШундан сўнг анча вақтгача ҳарбий ҳаракатларда фойдаланилмаган самолёт 2016 йилнинг апрелида Ироқда ИШИД позицияларига бомба ташлади.\nҲозирги B-52 самолётларининг жанговар радиуси 7,2 минг километр; улар 16 минг км масофани босиб ўтиши мумкин. Самолёт соатига 950 километр тезлик олиши ҳамда 31 тоннагача бомба юкини кўтариши мумкин.


Коррупция жиноятлари ҳақида хабар қилганларга бир марталик пул мукофоти берилади - UzNews.uz\n20 август, 10:43\nҲужжат лойиҳасига кўра, бир марталик пул мукофоти хабардор қилинган пора суммасининг миқдорига қараб белгиланмоқда.\nБиринчидан, коррупцияга оид маъмурий ҳуқуқбузарлик ҳақида берилган хабар учун – базавий ҳисоблаш миқдорининг уч баравари;\nЭслатиб ўтамиз, қуйидаги асослардан бири мавжуд бўлган тақдирда пул мукофоти билан рағбатлантирилади:\n– фуқаронинг ўзига нисбатан талаб қилган шахс ҳақида тегишли органларга берган хабари асосида бундай ҳуқуқбузарлик фош этилиши;\n– расмий идоралар вакилларининг ўзига нисбатан пора беришни таклиф этган ёки пора талаб қилган шахс ҳақида ёхуд ўзига маълум бўлган коррупцияга оид ҳуқуқбузарлик ҳақида берган хабари асосида ҳуқуқбузарлик фош этилиши;\n– коррупцияга оид жиноятни содир этганлиги учун қидирувда бўлган шахс тўғрисида ҳуқуқни муҳофаза қилувчи органларга берган хабар асосида қидирувдаги шахс ушланиши, ҳуқуқни муҳофаза қилувчи органларнинг ходимлари бундан мустасно.\nҲужжат Бош прокуратура томонидан ишлаб чиқилган ва 3 сентябрга қадар муҳокамада бўлади.


ЭКСКЛЮЗИВ! ОЗОДБЕК НАЗАРБЕКОВ ДИРЕКТОРЛИКДАН БОШ ПРОДЮСЕРЛИККА! ЯНГИЧА ФИКР, ЯНГИ ФОРМАТ ВА ЯНГИ РЕЖАЛАР БИЛАН БЎЛИШДИ! “ЁШЛАР” ТЕЛЕКАНАЛИ ЭНДИЛИКДА...“МЕНДИРМАН” КЛИПИНИНГ ТАҚДИРИ НИМА БЎЛАДИ? 27.07.2017 11:21\nЎзбекистон ва Қорақалпоғистон Халқ артисти Озодбек Назарбеков “Ёшлар” телеканалига Директор этиб тайинланган эди. Ҳамма Санъаткордан Телеканал фаолияти ўзгариши ҳақида янгиликлар кутаётган бир вақтда, кутилмаганда.... Озодбек Назарбековни ўз ихтиёри билан Раҳбарлик лавозимидан воз кечганлиги ҳақида хабар тарқалди. Кўпчилик Раҳбарликка интилади, аммо ундан ўз ихтиёри билан воз кечиш кутилмаган ҳолат. Бу хабарга ойдинлик киритиш ва ҳар хил гапларга чек қўйиш мақсадида, Озодбек Назарбековнинг ўзига мурожаат қилдик!\nОзодбек Назарбеков: - Директорликни Бош продюсер лавозимига алмаштирдик, келишилган ҳолда!\nСаида Вахобова:- Демак, эндиликда “Ёшлар” Телеканалида Бош Продюсерсиз! Деярли бир ой Директор сифатида фаолиятингиз давомида Телеканалда қанчалик ўзгаришлар қила олдингиз?\nОзодбек Назарбеков: - Энг керакли ва натижали иш шу бўлдики, биринчи навбатда Телеканалда ишлаш принциплари тубдан ўзгарди! Яъни, ички қонун-қоидаларда концепция ўзгарди. Ҳали ҳаммаси 100 фоиз ишга туширилгани йўқ, аммо биринчиси бошланди. Яъни, ўзимга ишлаш учун мос шароит яратиш амалга оширилди. Жаҳон тажрибасидан маълумки, ҳар бир телеканалда, Директор, таъсисчи, (учредитель) ва продюсер бўлади! Телеканалнинг ижодий сифатини назорат қилиб турадиган аслида ўша продюсер! Канални ижодий сифатининг доимий назорати, ғоявий ва савия томонлама ҳам, ҳар тарафлама асосан продюсерга боғлиқ! “Ёшлар” телеканалида ҳам продюсерлик штати бўлган, аммо, уни ҳам аниқ вазифаси белгиланмаган! Шунинг учун ҳам, ҳозир биринчи бўлиб, Продюсерлик бўлимини ташкил қилдик! Бу бўлим ижодга тааллуқли ҳар қандай масалалар билан шуғулланади! Ижодий руҳият ҳам ўша бўлимдан ёйилади ва канал стилистикаси билан шуғулланадиган ҳам, каналнинг “юзи”ни кўрсатиб берадиган ҳам, ўша Продюсерлик бўлими бўлади! Бу бўлимнинг Бош Продюсери бўлишим, мен учун Раҳбаримиз кўзда тутган вазифа, аслида шундан иборат бўлган! Бирдан Телеканалга Директор этиб тайинлангач эса, табиийки ишга боришим билан “қоғозлар” билан банд бўлиб кетдим. Шунинг учун ҳам, мен ўзимга мақсадга мувофиқ келадиган шароит яратишим кераклигини тушундим ва бу амалга оширилди! Эндиликда фаолиятим, Бош Продюсерлик фаолиятида давом этади! Иш услуби шуни талаб қилади!\nСаида Вахобова:- “Ёшлар” телеканалидаги биринчи муаллифлик кўрсатувингиз “Ёшлар қабулхонаси” ҳақида ҳам тўхталиб ўтсангиз. Кўрсатувнинг илк сони 20 июль куни намойиш қилинди. Ўз ишингиздан қанчалик кўнглингиз тўлди? Бир неча йил аввал, бошқа Телеканалда Сиз олиб борган “Озод шоу” кўнгилочар кўрсатув эди, жиддий мавзудаги кўрсатув эса, бутунлай бошқа дунё! Муаллиф ва бошловчи сифатида бу кўрсатувни олиб бориш қандай кечди?\nОзодбек Назарбеков: - “Ёшлар қабулхонаси” Телеканалга биринчи борган кунимдан бошлаб ўзимни ўйлаган шахсий ғоям, муаллифлигимдаги кўрсатув, уни ўша олинган мавзуни долзарблигидан келиб чиқиб ҳам, тез съёмка қилиниб, тезда эфирга узатиб юбордик. Ўзи аслида бу кўрсатувни жонли эфирда бериш ниятида эдим! Бошидан ўйланган ғоя ҳам, бу кўрсатувни жонли эфирда бериш бўлганди! Тўғридан-тўғри эфирга узатиш назарда тутилганди! Аммо, кўрсатувни ҳозирда жонли эфирда бўлмаётгани ҳам айнан менга боғлиқ. Мен ўзимни ҳали сиёсий-ижтимоий кўрсатувлар олиб бориш маҳоратим устида ишлаб, такомиллаштиргандан сўнг, кўрсатувнинг яна бир-икки сонини эфирга бергач, кейин жонли эфирдан тўғридан тўғри бериб борамиз! Аввал, “Озод шоу”ни олиб борган бўлсам ҳам, орада анча муддат кўрсатув олиб бормай қўйганлигим учун ҳам, шуғулланиб турилмаса, одам анча “форма”дан чиқиб қолганига, ўзимни сал шакллантириб олгунимча, бироз вақт керак бўлади. Кўрсатувнинг биринчи сонини олиб боришда қийналдим, яширмайман. Чунки, кўрсатувни илк сони суратга олиниши керак бўлган кунлари, энди иш бошлаган вақтим, жуда ҳам ишга кўмилиб кетгандим! Шошилинч равишда, “эртага суратга олсак олдик, бўлмаса, бошқа кунлари студиялар ҳам, камералар ҳам банд, суратга олсангиз, фақат эртага олинглар, бўлмаса бошқа кунга вақт йўқ”, деган ҳолат бўлди. Ўша куни жуда ҳам чарчаган ҳолда, яна ҳеч қандай тайёргарликсиз, сценарийни бир бор кўздан кечириб чиқиб, суратга олиш жараёнига киришдим ва шу тарзда эфирга узатилди! Албатта, камчиликлар бўлди, мен ўзим ўйлаган ҳароратда бўлмади! Лекин, ҳаммаси ўрнига тушиб, шакллантириб олингач, Сентябрь ойидан бошлаб, “Ёшлар қабулхонаси” 100 фоиз жонли эфирда берилади! Ҳеч қандай вақти ҳам кўрсатилмайди. Балки, бу кўрсатув келажакда ҳар куни эфирга узатилиши ҳам мумкин! Чунки, ёшлар билан боғлиқ муаммолар жуда ҳам кўп! Уни бир ҳафтада бир-икки марта кўрсатувда олиб чиқиш билан, ҳаммаси ҳал бўлиб қолмайди. Шунинг учун ҳам, бу кўрсатув энг қизиқарли ток-шоулардан бири бўлишига эришиш керак. Уни жонли эфирда намойиш қилиб, тўғридан-тўғри бемалол томошабинлар саволлар билан мурожаат қилишларини ҳам йўлга қўямиз!\nСаида Вахобова:- Кўрсатувнинг кейинги сони қачон эфир юзини кўради? Навбатдаги сонда қайси мавзу бўлади?\nОзодбек Назарбеков: - Кейинги сонининг куни ҳали аниқ эмас, аниқ айта олмайман, чунки ҳали суратга олингани йўқ. Лекин, мавзуси аниқ! Ҳозирги “Ёшлар иттифоқи”нинг кечаги ва бугунги фаолияти ҳақида бўлади. Кечаги “Камолот” ва бугунги “Ёшлар иттифоқи”!\nСаида Вахобова:- Эндиликда, Телеканал Продюсери сифатида яна қандай режаларни амалга оширмоқчисиз? Қандай янги кўрсатувлар ва лойиҳалар?\nОзодбек Назарбеков: - Ҳозирги режа, биринчи навбатда жамоамни аниқ шаклга келтириб олиш, ҳамда Продюсерликнинг аниқ принциплари ва стратегиясини ишлаб чиқиш! Ҳаммаси қонун-қоидага асосан бўлиши, ҳамма иш ўз эгаларига бўлиб берилиши керак! Қайси иш билан қайси бўлим шуғулланиши кераклиги аниқ келтирилиши керак, шунда ҳамманинг зиммасига белгиланган тартибда вазифалар юклатилади-да, бу вазифаларнинг бажарилиши юзасидан ўша Продюсерлик бўлими аниқ назорат олиб боради! Бу ерда штатда бир вазифа кўрсатилгани билан, баъзи ишларда, масалан, ижтимоий видеоролик тайёрлаш керак бўлса ҳам, “бўшмисан? Тез сен қилиб юбор. Кимни вақти бор? Мана буни қилиб юборсин” деган тартибда ишлаб келинган. Ҳозирда, мана шу масалаларни аниқ йўлга қўйиб, ҳар бир ходимнинг вазифаси аниқ белгилаб қўйилгандан сўнг, биринчидан у ўзини нима иш билан шуғулланиши кераклигини яхши билади, кейин мен ҳам ундан ўша белгиланган иши устида сифат талаб қила оламан! Шунинг учун ҳам, биринчи навбатда ана шу тартибни йўлга қўйиб олиш керак! Бу билан бирга, яна бир масала, декорациялар ҳам жуда эскириб кетган! Ҳозирда бу масала ҳал бўлди, десак ҳам бўлади, чунки аллақачон эскизлар берилди, кўрсатувларни янгича бир кўринишда, форматда эфирга узатиш учун декорациялар, яна қўшимча суратга олиш майдонлари тайёрлаш масалалари ҳал этилмоқда! Яхши янгиликлар кўп, сентябрь ойи ичида узил-кесил, умуман «Ёшлар» телеканалининг формати бошқача кўринишга келади, албатта!\nСаида Вахобова:- Телеканал Директорлигидан ўз ихтиёрингиз билан воз кечиб, Телеканал Продюсерлигига ўтишингиз сабаби айнан шу каби масалалар бўлса, Директор сифатида буларни амалга ошириш мумкин эмасмиди, бунинг Продюсерликка ўтиш керак эдими?\nОзодбек Назарбеков: - Раҳбар томонидан мени олдимга қўйилган вазифага, Директор бўлиб эришиш мумкин эмас эди! Директор бошқа-бошқа кўплаб масалаларда ҳам доимий банд! Тўхтовсиз телефон қўнғироқлари, топшириқлар, таклифлар, нима керак бўлса, ҳамма Директорга чиқади. Доимий равишда дейлик, тушлик вақтигача тўхтовсиз ҳужжатларни кўриб чиқиб, қўл қўйиши керак, ундан сўнг ҳам ўз жойидан қимирламаслиги керак, ҳамма қачон сўраганда ҳам Директор ўз кабинетида бўлиши керак. Ижод қиладиган инсонни иши эмас-да, бу! Директор бўлсангиз, юқорида айтиб ўтилган ишларга ҳеч қачон вақт ажрата олмайсиз!\nСаида Вахобова:- Демак, эндиликда “Ёшлар” телеканалида Бош Продюсер сифатида Телеканалнинг ижодий тарафлама ўзгартириш, форматини янгилашда ташаббускор бўласиз?\nОзодбек Назарбеков: - Албатта! Худди шундай!\nСаида Вахобова:-Олдинда яна қандай янги кўрсатув ғоялари устида ишлаяпсиз?\nОзодбек Назарбеков: - Олдинда янги кўрсатувлар ғоялари жуда ҳам кўп! Телеканал ижодкорларига ўзларининг янги таклифлари билан мурожаат қилиш имкониятини бергандим, жуда ҳам кўп янги таклифлар ёғилиб кетди! Энди, каналнинг ички имкониятларидан ҳам келиб чиқилган ҳолда қаралса, янги кўрсатувларни суратга олиш учун шароит бўлган, ё бўлмаган. Қолаверса, МТРК қошида охирги пайт Телеканаллар ҳам кўпайиб кетган, аммо, МТРК биноси ва тўхтовсиз янги кўрсатувлар суратга олиниши учун суратга олиш майдонлари, павильонлар кенгайгани йўқ, ўша-ўша турибди! Натижада Каналлар кўплиги учун ҳам, ходимлар етишмаслиги, техника, суратга олиш павильонлари, умуман ресурс етишмаслиги муаммоси пайдо бўлган! МТРК ни шу бугунги ҳолатга келиб қолиши сабаби ҳам шу, Телеканаллар кўпайган, ҳаммасини эфир вақтини кўрсатувлар билан ёпиш керак, бунинг учун эса, табиий равишда суратга олиш павильонлари керак, техника, камералар керак, кейинги ҳолат эса, маълум. Яъни, ҳозирдаги ҳолат, 100 кг тош кўтариши мумкин бўлган спортчига 500 кг тош кўтартириб қўйгандагидек, назаримда. Эндиликда эса, секин-секин мана шу масалалар ўз ечимини топяпти! Ҳозир МТРК га қўшимча техникалар олиняпти, алоҳида ташқаридан ўзимиз учун қўшимча павильонлар тайёрлаб, суратга олиш ишлари учун шароитлар тайёрлаб боряпмиз. Сентябрдан “Ёшлар” телеканали ўз фаолиятини янги форматда, кўплаб янгиликлар билан бошлайди!\nСаида Вахобова:- Албатта, ҳаммани Сизни ўз ижодингиз масаласи ҳам қизиқтиряпти! Эндиликда, Озодбек Назарбековнинг ижоди қандай бўлади?\nОзодбек Назарбеков: - Продюсерликнинг ўзи шундоғам ижодий масала! Шунинг учун ҳам, 100 фоиз ижод, ўз йўлида текис давом этади! Қолаверса, бу ўзимни яхши кўрган ишим, ўз ижодимни ҳам 100 фоиз давом эттираман! Фақат энди каттароқ масштабда, нафақат ўзим билан боғлиқ ижод, балки ўзимнинг ижодимга боғлиқ бўлмаса ҳам, катта жамоа билан бирга ижод қилганда, менимча, бундан кўра катта натижаларга ҳам эришамиз, Худо ҳоҳласа!\nСаида Вахобова: - Янги клипингиз “Мендирман ўша”, июль ойида премьера бўлиши ҳақида айтгандингиз.\nОзодбек Назарбеков: - Клип кеча тайёр бўлди! Тез кунда анонс берилади. Анонсда қайси кундан эфирга берилиши маълум қилинади! Бу клип Мустақиллигимизнинг 26 йиллигига бағишланади!\nОзодбек Назарбековнинг аввал “Ёшлар” телеканалига Директор бўлиши, кейин эса, Бош Продюсерликка ўтиши, табиийки, ижтимоий тармоқлардаги айрим “комментшунос”ларга “иш” топиб берди. Аввалига Санъаткорни “Ўзбекконцерт”даги йиғилишда баралла айтган очиқ фикри учун таъна тошларини ёғдирганларнинг айримлари, эндиликда гўёки фикрларини ўзгартириб, мақтов сўзларини ёғдиришса, айримлари ўша воқеани ҳам қўшиб, ўз позициясини ўзгартирмаган ҳолда “Санъаткордан Директор, Продюсер чиқибмиди? Ахир у журналист эмас-ку” қабилида ёза бошлашди! Ҳеч қаерда “Директор ёки продюсер бўлиш учун, журналист бўлиш керак”, деб ёзиб қўйилмаган, лекин бу ўша “комментшунос”ларнинг янги ҳеч қаерда қабул қилинмаган “қоидаси” бўлса керак.\nАгар, дунё миқёсида олинса, дунё яралибдики, шу вақтгача Санъаткордан Директор, Раҳбар чиққани ҳам, бу ҳеч қачон бўлмаган воқеа, дегани эмас! Масалан, АҚШ нинг 40 чи президенти Рональд Рейган актёр ва телебошловчи бўлган. У аввал Калифорниянинг 33 чи губернатори ҳам бўлган. Актёр Арнольд Шварценнегер 2003 йил АҚШ нинг Калифорния штатининг 38 чи Губернатори бўлган. 2006 йил эса, яна қайта шу лавозимга сайланган. У 2011 йилдагина бу лавозимни тарк этган. Ҳолливуд актёри Жорж Клуни ҳам сиёсатга бегона эмас. У доимо Президентларнинг сайлов олди компанияларида фаол иштирок этиб келади. Узоққа бориб ўтирмайлик, ўз Юртимизда 6 давлат Халқ артисти Фаррух Зокиров 2002 йилнинг майидан 2004 йилнинг июлигача Ўзбекистон Маданият вазири лавозимида фаолият юритган. Ўзбекистон ва Қорақалпоғистон Халқ артисти Муяссар Раззоқова 1999 йилда Ўзбекистон Олий Мажлисига депутат этиб сайланган. Хуллас, Санъаткорнинг Раҳбар бўлгани ҳам, баъзилар ўйлагандек, “роҳат”, ёки “фожеа” ҳам эмас! Раҳбарлик бу масъул вазифа, синов, ишончни оқлаш ва энг катта масъулият! Айниқса, янгилик яратиш ва тизимни бутунлай ўзгартириш борасида!\nОзодбек Назарбеков бу борада илк қадамни қўя олди! Аммо, у ўз ихтиёри билан Телеканални янги форматда намойиш этиш ҳаракатида Бош Продюсерликка ўтгач, У ҳақида яна ҳар хил гаплар тарқалишни бошлади.\nЭл назаридаги инсоннинг ҳар қадами янги гап-сўзга асос бўлади, деганларидек, Озодбек Назарбеков ҳақида, яна янги “муҳокамалар” авжига чиқди: “Ойликка ишлашни ҳоҳламабди”, “Тўйларга вақти етмаган эмиш”, “Ишни эплолмадими?” ва ҳоказо...\nБу каби ҳисобсиз “фикрлар”га чек қўйиш ва барчасига ойдинлик киритиш учун ҳам, юқорида Эксклюзив тарзда БУГУН Озодбек Назарбеков билан бўлган ҳавола этмоқдамиз!\nҲаттоки, суҳбатдан ташқари, жуда кўп муҳокама қилиб, “чайналаётган” саволга ҳам алоҳида жавоб олинди.\nСаида Вахобова:- Кўпчилик тўйларга вақти етмай қолганига шундай қилди, ҳам дейишяпти. Унақа эмас-а?\nОзодбек Назарбеков (қатъий): - Йўқ, асло!\nДемак, ҳар хил “коммент”лар ва “бошқача гаплар” га ҳожат йўқ!\nОЗОДБЕК НАЗАРБЕКОВ “ЁШЛАР” ТЕЛЕКАНАЛИДАН БУТУНЛАЙ КЕТГАНИ ЙЎҚ, ФАҚАТ ОЗОДБЕК НАЗАРБЕКОВ ЭНДИЛИКДА“ЁШЛАР” ТЕЛЕКАНАЛИНИНГ БОШ ПРОДЮСЕРИ СИФАТИДА ФАОЛИЯТ ОЛИБ БОРАДИ!\nТабиийки, Санъаткор эндиликда нафақат Санъат ривожига ва Бош продюсер сифатида “Ёшлар” Телеканали фаолиятига ўз саъй-ҳаракатлари ва янада куч-ғайрат билан кўпроқ ҳисса қўшади.


Ўзбекистон Тошкентда “Эйбар” клубига қарши ўртоқлик ўйини ўтказади - Zamin.uz\n10:18 / 09.10.2018\nХабарингиз бор, жорий йилнинг апрель ойида Ўзбекистон Профессионал футбол лигаси раҳбарияти Мадрид шаҳридаги Ла Лига қароргоҳида бўлиб, ташкилот раҳбарияти билан учрашган ва учрашув давомида икки томонлама ҳамкорлик бўйича келишувга эришилганди.\nШунингдек, ўша учрашувда Ла лига раҳбарияти ўзбек футболи ривожига ҳисса қўшишга, мутахассисларни Ўзбекистонга юбориб, турли семинарлар ташкил қилиш ва тажрибалари билан ўртоқлашишга, жамоалар ўртасида ўртоқлик ўйинлари ташкил этишга тайёр эканини маълум қилганди.\nУшбу келишувга асосан, жорий йилнинг 13 октябрь куни Испания Примеросида иштирок этаётган “Эйбар” клубининг U-15 жамоаси юртимизга ташриф буюради. 14 октябрь куни Азамат Абдураимов бошчилигидаги Ўзбекистон ўсмирлар терма жамоаси Тошкентда “Эйбар” клубининг U-15 жамоасига қарши ўртоқлик учрашуви ўтказади. Бу ҳақда ЎФА расмий сайти хабар бермоқда.\nМазкур ўртоқлик ўйини Ўзбекистон ўсмирлар терма жамоаси учун тажриба тўплаб, жамоани шакллантиришга катта ёрдам бериши шубҳасиз. “Замин” янгиликларини “Telegram”да кузатиб боринг\n14-10-2018, 08:50, Спорт\n17-08-2018, 12:53, Спорт


СБХ / 2019 йил / № 06 / Устуворликлар\nФедерациянинг жорий йилги Иш режасида белгиланган тадбирлар мазкур профессионал ташкилот миссиясига мувофиқ бухгалтер касбини ривожлантиришга ва мақомини оширишга кўмаклашиш, халқаро профессионал стандартларни жорий этиш ва қўллашга йўналтирилган.\nБугун Федерациянинг 66 нафар ҳақиқий аъзоси бор. Улар аъзоликнинг асосий талабларини бажарадилар, ҳар йили малака оширадилар.\nЙиғилишда ЎБФ аъзоларига CIPA (Сертификатланган Халқаро Профессионал Бухгалтер) дастури бўйича сертификатлар топширилди. Сардор Ашуров ва Роман Абдуллаев CIPA дастури бўйича I даражали «Сертификатланган амалиётчи бухгалтер» халқаро сертификатлари соҳибига айландилар.\nЎБФ ўз фаолияти давомида бухгалтерларни сертификатлаш миллий дастури бўйича 53 нафар ва халқаро дастури бўйича эса 646 нафар мутахассис тайёрлади.